Millora la teva salut amb la il·luminació circadiana | ENDESA CLIENTS\nMillora la teva salut amb la il·luminació circadiana\nMoltes persones ho ignoren, però la llum natural que rebem directament influeix en el nostre estat de salut. Per organitzar i il·luminar artificialment la nostra rutina, és essencial tractar d'imitar el que el sol fa en tot moment.\nEn triar una casa, tots volem llum, molta llum. D'alguna manera, podem intuir que el sol ens farà bé.\nPerò què passa en els nostres cossos si passem molt de temps en llocs sense llum solar? Quina és la millor llum artificial per treballar? Quins són els efectes de no utilitzar la bombeta adequada?\nSi els teus ulls sovint es cansen i tornes de la feina amb migranyes, potser necessites saber el que la il·luminació circadiana pot fer per tu.\nEl teu cos es mou al ritme de la llum\nL'ésser humà és un animal de costums. Alteracions aparentment petites en el món exterior poden desencadenar tota mena de canvis dins del nostre cos. Un bon exemple són els dos canvis d'hora que fem cada any (i que desapareixeran). Alguna cosa aparentment tan trivial com avançar o retardar una hora el rellotge provoca cada any problemes de son en un percentatge significatiu de la població.\nLa majoria de nosaltres hem habituat el nostre cos perquè estigui actiu durant el dia i necessiti dormir a la nit. Com a resultat, les nostres cèl·lules utilitzen la llum solar per orientar-se i accelerar o alentir el seu metabolisme. Els cicles circadians són el conjunt de canvis mentals, físics i de conducta que experimentem durant 24 hores.\nEn la civilització occidental contemporània, els éssers humans passen la majoria de les seves vides en interiors, sota sostres i amb llum artificial. Com afecta això els nostres cicles circadians?\nÉs lògic pensar que el nostre metabolisme se'n pot veure afectat si no veiem quasi la llum del sol. En les últimes dècades, els científics s'han preocupat d'investigar la il·luminació circadiana, que consisteix a simular els cicles biorítmics del cos humà. Els seus descobriments inclouen la relació entre ritmes circadians alterats i el desenvolupament de trastorns alimentaris, insomni i depressió.\nLa il·luminació circadiana consisteix a imitar amb llum artificial a l'interior la llum del sol que hi ha en aquell mateix moment a l'exterior.\nCom es fa això? Si no passéssim tant de temps sota d'un sostre i visquéssim a climes i cases amb abundant llum solar, ens despertaríem amb una llum que progressivament, hora rere hora, augmentaria la seva intensitat i es transformaria en una llum càlida, al migdia. Llavors, i també a poc a poc, decauria fins entrada la nit.\nSi seguim aquesta lògica, és fàcil localitzar 5 principis de la il·luminació circadiana:\nLlums fredes on treballes i càlides on et relaxes: antigament, les hores de treball eren quan menys calor feia. En les primeres hores del matí, la llum del sol és freda, però es converteix en calenta quan avança el dia. Les llums fresques són, per tant, recomanables per llegir, treballar i concentrar-se. Les llums calentes no es recomanen per a totes les accions anteriors, però transmeten relaxació i tranquil·litat.\nReguladors d'intensitat: aquest senzill mecanisme és barat i permet regular la intensitat de la bombeta a cada habitació. Són molt recomanables a llocs amb poca llum, ja que no hi ha millor manera d'imitar el transcurs del dia, amb un pic de llum al migdia que decau abans i després.\nA l'habitació, llum groga/taronja i suau: imita el sol quan surt i quan es pon. Ja que és l'habitació on descansem, és on més ens convé tenir un ambient propens per dormir.\nRes de pantalles abans de dormir: reflecteixen la llum i, en fer-ho, activen el cervell. Llegir un llibre en format físic és una activitat molt més recomanable per fomentar el son.\nLa nit és per dormir: més enllà de dies excepcionals, el que és bo per a la seva salut és anar a dormir quan es fa de nit. Òbviament, això no sempre és possible (especialment quan els dies són curts) però és un objectiu ideal cap al qual s'ha de progressar.\nLa millor llum per al treball\nA part de casa nostra, el lloc de treball és normalment passem més temps. Per això configurar una il·luminació òptima té efectes indubtables sobre la nostra concentració i productivitat.\nPerò no es tracta solament de treballar més i millor. Es tracta també de la nostra salut. Les molèsties oculars i fatiga visual, freqüents en l'ambient laboral, estan molt sovint relacionades amb el tipus d'il·luminació. Fins i tot els mals d'esquena i del coll poden ser causats per una llum inadequada.\nSegueix aquests 5 consells per garantir una il·luminació sana a la feina:\nLlums preferentment fredes: és a dir, de color blau. Són les que afavoreixen la concentració.\nEvita els reflexos en la pantalla: pren-te el teu temps cada matí per orientar-la de tal manera que no hi hagi parts del monitor que et facin veure centelleigs. Els reflexos desconcentren i generen fatiga visual en poc temps.\nEvita els canvis bruscs de llum, les llums intermitents i els contrastos: convé mantenir el mateix nivell i to de llum durant tota la jornada laboral, tret que durant la jornada passem a fer a una tasca absolutament diferent (i si ho fem, convé no fer molts canvis en poc temps). Passar d'un ambient ombrívol a un altre fortament il·luminat, o viceversa, provoca desorientació i afecta els nostres ritmes circadians.\nEvita la il·luminació escassa i massa tènue: t'obligarà a forçar la vista, provocant-te immediatament cansament, mal de cap i estrès.\nPersegueix la llum solar: tota la llum que puguis aconseguir et farà bé, ja que oferirà al teu cos pistes del moment del dia en el qual ens trobem i així s’ajustarà a tots els teus ritmes. Per algun motiu el lloc al costat de la finestra sempre és el més desitjat.\nLa il·luminació circadiana no és cap anècdota sinó un factor de salut que, en casos extrems, pot provocar seriosos trastorns del somni i de l'alimentació.


Indignats però no sorpresos (Guillem Frontera)\nIndignats però no sorpresos\nEl comissari Mattos “havia complit amb la llei. Era millor el món, ara?”. El lector té la desolada impressió que el món continua igual, perquè aquell acte del comissari es produeix enmig d’un oceà inabastable de corrupció i de mort.\nDe la mateixa manera, el ciutadà d’aquest país no se sorprendrà si la Justícia finalment certifica l’explotació laboral d’uns treballadors a l’horta murciana –i a la majoria d’hortes del territori de l’estat (Diario público). Ha passat aquí mateix –continua passant– i, ens n’avergonyim o no, no ens ha sorprès. Rajoy deu estar satisfet: hi ha gent disposada a treballar molt per davall de les condicions generals que establí a la seva reforma laboral, i això demostra que aquesta reforma va un pas per davant de la realitat. Per la nostra part, sempre hem sabut que al capitalisme li convenen aquestes denses bosses d’atur. La gent desesperançada és més bona de manejar, es conforma amb més poca paga. Com podria sorprendre’ns? Estam preparats per assumir la injustícia aplicada sistemàticament al nostre entorn. Hi hem posat call: això també facilita les coses.\nEns agrada escandalitzar-nos quan es descobreix un nou cas de corrupció política. (Només un afer ens va sorprendre realment, la implicació de Jordi Pujol en aquesta mena de negocis.) I l’entrellat de corrupció policial de Palma? Ens ha indignat, ens ha creat una sensació amarga d’indefensió –de desconfiança, com a mínim–, però no ens ha sorprès. No direm que la indiferència ens ha vinclat, però sí que ha erosionat la nostra capacitat de resposta. Encara tenim consciència, però en un estat d’atordiment que li alenteix o li impedeix una reacció solidària.\nI, no obstant això, encara hi ha qui té ulls per veure i veu per cridar. Són pocs –i poques–, i del seu crit no se n’esperen grans resultats. Compleixen amb la consciència tot i saber que, després, el món serà substancialment igual. Els honora l’aprovació de F.S. Fitzgerald, que atribueix aquesta capacitat a les intel·ligències de primera classe –feis-ho extensiu als més honests i valents. També pertany a aquest grup el comissari Mattos, a qui tindreu l’honor de conèixer a Agosto (RBA), d’un gran entre els més grans, Ruben Fonseca, brasiler, qui us farà entendre per què tan sovint us sentiu oiats del món.


Els EUA demanden Volkswagen i el seu antic director pel frau dels seus vehicles dièsel\nLes autoritats acusen Martin Winterkorn i la companyia alemanya d'estafar milers de milions de dòlars als seus accionistes a l'amagar l'escàndol del 'dieselgate'\nBerlín - Dilluns, 15/04/2019 - 17:59\nFILE In this May 13, 2014 file picture then Volkswagen CEO , Martin Winterkorn, stands next to a VW car at the annual shareholder meeting in Hannover, Germany. German prosecutors said Monday June 20, 2016 they have opened an investigation of former Volkswagen CEO Martin Winterkorn on allegations of market manipulation in connection with the company’s scandal over cars rigged to cheat on U.S. diesel emissions tests. ( Julian Stratenschulte/dpa via AP,file) / Julian Stratenschulte (AP)\nS’estreny el cèrcol a la cúpula de Volkswagen. La Comissió del Mercat de Valors dels Estats Units (SEC) ha acusat la poderosa empresa automobilística alemanya i el seu ex director general, Martin Winterkorn, d’haver comès frau a l’amagar als seus accionistes el seu coneixement del ‘dieselgate’, tal com es coneix l’escàndol amb què van manipular els vehicles dièsel del grup per violar les lleis mediambientals i esquivar els controls de contaminació.\nTot i que el SEC va presentar l’acusació contra VW la nit de dijous passat als tribunals de Califòrnia, la denúncia no s’ha donat a conèixer fins aquest dilluns. En el seu escrit, tal com apunta EFE, el regulador borsari va assegurar que el fabricant "va fer declaracions falses i enganyoses als inversors i subscriptors sobre la qualitat dels vehicles, el seu compliment mediambiental i la situació financera de VW".\nSegons s’ha destapat, Winterkorn i la cúpula de l’influent firma automotriu eren coneixedors del frau que havia permès que més de 500.000 vehicles circulessin pel país i que superessin els límits d’emissions establerts per la llei. Tot i així, VW va emetre més de 13.000 milions de dòlars en bons i valors recolzats per actius en els mercat nord-americans. "A l’amagar l’engany de les emissions, VW va obtenir centenars de milions de beneficis a l’emetre els valors a tipus més atractius per a la companyia", afegeix el comunicat de la SEC. Com els motors dièsel, els accionistes de la companyia van ser deliberadament manipulats per no perjudicar el seu negoci.


Mabuhay Inn Dagupan Filipines - Ofertes d'hotels amb els MILLORS DESCOMPTES EN LÍNIA\nVeure tots els 9 allotjaments a Dagupan.\nBonuan, Dagupan City Pangasinan, Dagupan, Dagupan, Filipines, 1321 - Veure al mapa\nTé alguna pregunta per a Mabuhay Inn?\nNotable 7,4 (69 comentaris)\nBé 6,8 (36 comentaris)\nBarri Dagupan Dagupan Dagupan Dagupan Dagupan\nMés informació sobre Mabuhay Inn\nConvenientment situat a Dagupan, Mabuhay Inn és una base ideal des d'on explorar aquesta ciutat fantàstica. A només 5.7 km del centre de la ciutat, la localització estratègica de l'hotel garanteix que els seus clients puguin accedir fàcil i ràpidament als punts d'interès locals. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Mabuhay Inn asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Mabuhay Inn es reflexa en cada habitació. connexió sense fils a internet (cortesia), aire condicionat, escriptori, telèfon, ventilador són només algunes de les comoditats a la vostra disposició. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Sigui quin sigui el motiu del seu viatge, Mabuhay Inn és una selecció idònia per a la vostra estada a Dagupan.\nAllotjaments a Província de Pangasinan\nAllotjaments a Dagupan


cançons populars2 | Centre Excursionista Pedreguer\nés un dia assenyalat.\nuna xurra i un soldat.\nes tirà les mans al cap.\n– “Mare, no “s’asuste”\nque això ja no és pecat.\nSi guanye tres pessetes,\n“pa” vostè la meitat.\n– “Pa” tu, filla meua,\nque tu t’ho has guanyat.\nI al cap de quatre mesos\nva nàixer un soldat.\nCom era de la “mili”\nva nàixer equipat,\namb el fusell al muscle\nI aquí acaba la història\nde la xurra i el soldat.\nper a fer-se l’aixovar,\ni no se’n casa ninguna.\nA ta mare l’han vista\nal barranc de l’Aixut,\nque es menjava una coca,\nque li xorrava el suc\nque li xorrava el suc,\nal barranc de l’Aixut.\nSi tu tingueres vergonya,\na ma casa no vindries,\nem pagaries l’oli\ni la bova de les cadires.\nMe’n vaig a parlar amb ton pare,\nhome de formalitat,\nque em pague les espardenyes\ni els anys que t’he festejat.\nMare, mare, mare que el riu-rau es crema\nmare, mare, mare els canyissos també\ni a mi me se crema la núvia també.\ntots som de la quadrilla.\nTots som, tots som tots som\nde la quadrilla som.\nque no estiga borratxo\nque estiguen tots borratxos,\nque estiguen tots contents.\nEls cinc som de la població;\nsom el més borratxos de tot Castelló,\nsi mos emborratxen és per comprimís,\nla nostra medicina sempre es el ví.\nSom els més animals de tot el poble\ni anem a ca les nòvies i no mos volen\nperquè sempre bevem vi i aiguardent,\nsom –“sujetos de risa”- de tota la gent.\nTots junts, tots junts, tots junts\nla quadrilla dels borratxos,\ntots junts, tots junts, tots junts,\nla quadrilla dels bufats.\nPepe Tono cull-me pomes,\nConcepció que altes que estan,\nsi les rames no s’agatxen\npomes no se’n colliran.\nPepe Tono, Pepe Tono\nse’n va anar a ca un civil,\na demanar-li la filla\ncosa que fan els fadrins.\nI sa mare li contesta,\nPepe Tono, no pot ser,\nque la meua filla és jove\ni no té el seu menester,\ni no té el seu menester.\nPissi, pissiganya, oli de la ganya.\nFilla mandonguera, agrana’m esta casa.\nMare, que no puc, que tinc la mà encordada.\nQui te l’ha encordada?\n– El fill del rei que parla en castelló.\nPossa el peu dins del caixó.\nQuè li portes al Jesús\nal Jesús qu’éstà en la cova?\nJo li porte un pastís\nun pastís de mitja arrova.\nEn les festes de Nadal\nles dones son matineres\nunes van a matar el gall\ni altres a fer-se les selles.\n1. Si tu vas al cel (Bis) **\namb patinet (Bis)\nfes-me un bon lloc (Bis)\nque hi puje jo (Bis)\n**SI TU VAS AL CEL\nFES-M’HE UN BON LLOC\nQUE HI PUJE JO\nque subo yo…\nque jo monte là…\nEn un got no hi pot\nsense un embut…\nfa mal allà…\nsimb l’aigua roff…\nque a les cinc tinc son\nque a les cinc tinc sang…\nAi! sinsal, sinsal\nal mig del bancal\na la teua “novia”\nli he vist el brial.\nNo porta brial,\nque porta vestit,\na la mitjanit.\nNo porta brial\nque porta vestit\nque jo li l’he vist\nJoc de xiquets/es, en què un jugador estava ajupit i els altres el saltaven pronunciant diferents fórmules, i el qui no les deia bé o no saltava bé, era qui s’ajupia (qui pagava).\nLes fórmules i operacions a fer a cada salt, eren aquestes:\nA la una, la mitja lluna.\nA les dos, les boles del gos.\nA les tres, botar i no dir res. (Només el primer diu la fórmula).\nA les quatre, culada del sastre. (Li peguen al cul al qui paga, quan boten).\nA les cinc, diling-ding-ding, l’home que mata, sempre va fugint.\nA les sis, el bon pastís.\nA les set, el gorret beneït. (Es posen un barret al cap, o una corfa de taronja, que després del salt ha de caure a terra a l’altra banda del qui paga. No s’ha de xafar cap barret o corfa).\nA les huit, el bon xiulit.\nA les nou, cada gallina que arreplegue el seu ou. (Després de botar, cada jugador arreplega el seu barret o corfa de taronja).\nA les deu, el tio Bernabeu, pujant l’escala, es trenca un peu. (Es bota fent el coix).\nA les onze, tocar terra, fusta i bronze. (Després de botar, toquen terra, fusta i bronze, com ara, un picaporta de bronze).\nA les dotze, cadena perpètua, volantins. (Cadascú fa allò que fa el primer).


3 de agost de 2020 (15:34 CET)\n0803 Reunió Coordinadora Hosteleria de los Barrios de València\nLa regidora d'Espai Públic, Lucía Beamud, s'ha reunit aquest matí a l'Ajuntament amb tres de les principals entitats del sector de l'hostaleria i l'oci de la ciutat, i en els pròxims dies es reunirà amb els representants veïnals, des de la voluntat d'arribar a acords de mediació en la gestió de l'oci «sempre des del diàleg, el consens i l'acord», en paraules de la regidora.\nBeamud ha mantingut trobades al llarg del matí amb representants de les entitats FOTUR, Coordinadora d'Oci i Hostaleria de València, i Federació d'Hostaleria CV, en el marc de la voluntat d'avançar cap a una mediació en matèria de la gestió de l'oci nocturn. «A l'Ajuntament de València i a l'Equip de Govern ens sembla molt important que qualsevol mesura i acord es puguen prendre des d'una postura consensuada i dialogada», ha explicat la regidora. De fet, l'alcalde de València, Joan Ribó, ja va realitzar una crida fa uns dies a la necessitat d'escometre mesures dirigides a frenar l'extensió de la pandèmia i protegir la salut de la ciutadania, recuperar la confiança i garantir la continuïtat de l'activitat econòmica.\n«I des d'aquest vessant hem impulsat una sèrie de reunions amb representants del sector de l'hostaleria, i en els pròxims dies continuarem amb altres entitats com ara la Federació de Veïnes i Veïns de la ciutat de València», ha explicat Lucía Beamud, qui ha afegit que «amb aquesta filosofia volem reimpulsar l'acord que vam aconseguir el febrer de 2019 per a la creació de l'Observatori de l'Oci i Turisme, amb una persona que puga exercir com a coordinadora d'aquest observatori, la qual cosa permetrà posar sobre la taula mesures que puguen ser consensuades i que ajuden a una millor convivència entre el sector de l'hostaleria i l'oci i la ciutadania en general».\nCom es recordarà, el Ple Municipal va instar de manera unànime i mitjançant una declaració institucional, el mes de febrer passat, a la creació de l'Observatori d'Oci i Turisme de la ciutat de València, un organisme de participació social, assessorament i col·laboració de les activitats relacionades amb l'oci i el turisme, que incidisquen en l'ús de l'espai públic, l'habitatge i la convivència veïnal en l'àmbit competencial i territorial del Consistori.\nTal com assenyalava la declaració plenària, «la creació de l'Observatori d'Oci i Turisme de València té l'objectiu que es convertisca en un espai de participació social, assessorament i col·laboració», així com amb una composició representativa de les organitzacions socials i empresarials relacionades amb aquestes activitats.


Declaracions responsables per a l'inici de l'activitat amb instal·lacions eventuals, portàtils o desmuntables i per a la instal·lació de les mateixes. - Indústria. Activitats i llicències. - Ajuntament de Mislata\nDeclaracions responsables per a l'inici de l'activitat amb instal·lacions eventuals, portàtils o desmuntables i per a la instal·lació de les mateixes.\nLa celebració d'espectacles o activitats que per la seua naturalesa requerisquen la instal·lació eventual, portàtils o desmuntables no permanents.\nNota: Si escau autorització de la via pública, aquesta serà preceptiva a aquest tràmit.\nEl pagament es realitzarà mitjançant autoliquidació en línia, en el següent enllaç: [Accés a Oficina Virtual Tributària]\nProjecte o memòria, en el seu cas, en format digital (PDF), subscrita per tècnic competent, en el qual es descriga l'espectacle o l'activitat a la qual es destinarà la instal·lació, amb justificació de l'emplaçament proposat i incidència de les instal·lacions en l'entorn, indicant si reuneix les condicions de seguretat, salubritat i higiene per a evitar les molèsties al públic assistent i a tercers i, especialment, que compleix amb la normativa aplicable a les activitats molestes, corregibles, insalubres, nocives i perilloses, comprenent, almenys, les següents especificacions:\nSeguretat per al públic assistent, treballadors, executants i béns.\nCondicions de solidesa de les estructures i de funcionament de les instal·lacions.\nCondicions i garanties de les instal·lacions elèctriques, especialment llum i so, en locals de pública concurrència.\nPrevenció i protecció d'incendis i altres riscos inherents a l'activitat, facilitant l'accessibilitat dels mitjans d'auxili externs.\nCondicions de salubritat, higiene i acústica, determinant expressament les condicions d'insonorització dels locals necessària per a evitar molèsties a tercers.\nProtecció del medi ambient urbà i natural.\nCondicions d'accessibilitat i gaudi per a les persones amb diversitat funcional d'acord amb el que es disposa en la normativa sobre accessibilitat i supressió de barreres arquitectòniques, i que possibiliten el gaudi real de l'espectacle per part d'aquelles. En aquest sentit, es realitzaran les adaptacions precises en els locals i instal·lacions en el termini que reglamentàriament s'establisca, d'acord amb la citada llei.\nPla d'emergència segons les normes d'autoprotecció en vigor.\nCertificat emés per companyia asseguradora i per al sol·licitant, en el qual s'especifique la cobertura per a les activitats sol·licitades, pels danys que pogueren produir-se al públic assistent i a tercers, d'acord amb el regulat en la Llei 14/2010.\nCertificat elaborat per organisme de Certificació Administrativa (OCA) pel qual s'acredite el compliment de tots i cadascun dels requisits tècnics i administratius exigits per la normativa en vigor per a l'obertura de l'establiment. Haurà d'estar en possessió del sol·licitant abans de l'inici de l'activitat i o a la disposició dels funcionaris públics.\nDecret 143/2015 d'11 de setembre, del Consell, pel qual aprova el Reglament de desenvolupament de la Llei 14/2010, de 3 de desembre, de la Generalitat, d'Espectacles Públics, Activitats Recreatives i Establiments Públics.\nLlei 6/2014 de 25 de juliol, de la Generalitat de Prevenció, qualitat i control ambiental d'activitats a la Comunitat Valenciana.\nOrdenança fiscal per atorgament de llicència d'obertura d'establiments.


L'Ajuntament destina més de 150.000 € a obres de manteniment a les escoles - somMollet\nL'Ajuntament destina més de 150.000 € a obres de manteniment a les escoles\nLa despesa realitzada durant tot l'any ha servit per fer diverses obres de reparació, adequació i millora dels centres molletans\nAquest 2019, i especialment durant les vacances d'estiu, l'Ajuntament ha invertit 150.000 euros amb més de 50 actuacions en 13 centres educatius amb l’objectiu de millorar la seva funcionalitat, el dia a dia dels centres i garantir que el nou curs 2019-2020 comenci amb total normalitat.\nDels treballs realitzats destaquen la reparació i arranjament del voladís de la coberta de l’edifici de primària de l’Escola Sant Jordi; diferents actuacions de pintura i instal·lació de nous elements de joc al pati de l’Escola Col·legis Nous; la modernització de l’ascensor i la instal·lació d’un tobogan a l’Escola Can Vila; l’arranjament de la coberta i la reparació dels vestuaris a l’Escola Joan Abelló; la instal·lació de mobiliari esportiu al pati de l’Escola Joan Salvat Papasseit; l’arranjament dels voladissos de la terrassa transitable i de la no transitable de l’Escola Municipal de Música i la construcció d’un nou sorral al pati infantil de l’Escola Cal Músic.\nDes del consistori apunten que s'han prioritzat aquestes actuacions "per garantir que els nens i nenes de la ciutat puguin desenvolupar amb normalitat i seguretat el curs escolar, malgrat que és el Departament d’Educació de la Generalitat qui té la competència per fer i finançar les obres de reforma, adequació i millora dels centres educatius". Tot i això, apunten que des del 2008, "tret d’alguna actuació puntual, la Generalitat no està finançant les obres i actuacions necessàries per al bon manteniment de les escoles de Mollet".


Notícies - Oliveres reclama solucions i esperança en la clausura del Curs d'Estiu de la Unipau\nOliveres reclama solucions i esperança en la clausura del Curs d'Estiu de la Unipau\nFernández (CUP): 'Els moviments socials han de ser resolutius i restituïdors' (22/jul/14)\nLes conferències han tingut lloc al Centre Borja\nEl president de la Universitat Internacional de la Pau (Unipau), Arcadi Oliveres, ha tancat el Curs d'Estiu de l'entitat amb una conferència de clausura que ha dividit l'estat de la Mediterrània en deutes, guerres, migracions i esperança. L'economista santcugatenc ha fet un balanç positiu d'aquesta 29a edició del curs, per on han passat més de 30 ponents i 140 assistents al llarg de set dies del cicle sobre conflictes mediterranis.\nOliveres ha quedat satisfet per la temàtica tractada, el nivell de les ponències i la participació del públic. La 'trista coincidència' de l'ofensiva a Gaza amb els dies de curs ha posat sobre la taula el conflicte entre Israel i Palestina, que ha passat de ser un dels temes previstos a marcar l'actualitat del cicle.\nEn total, 140 persones s'han apropat al Centre Borja per assistir a les diferents ponències programades durant una setmana, amb més d'una trentena d'experts que han ofert una panoràmica general dels conflictes a la riba del Mediterrani. Oliveres s'ha mostrat molt satisfet per totes les reflexions que s'han dut a terme durant aquests dies.\nEns podem endur un balanç positiu d'aquesta edició. Estic content dels resultats.\nCom a director de la Unipau, Arcadi Oliveres ha estat l'encarregat de clausurar aquesta 29a edició del Curs d'Estiu. L'economista ha ofert una xerrada on ha transmès una visió general dels conflictes mediterranis dividint el mar en quatre seccions: deutes, guerres, migracions i esperança.


3 trucs per estalviar en la compra de marisc per Nadal| Mercat 11 setembre\n5 febrero, 2021 14 diciembre, 2020 por Anna Cano\nEl Nadal està marcat en vermell en el nostre calendari, no és una única data sinó un compendi de dies on la festivitat tan merescuda entre familiars i amics és celebrada amb amor i harmonia.\nEn aquests dies tan assenyalats, les reunions, dinars i sopars es multipliquen, tot i que aquest any hem de ser conscients del context actual i assumir les limitacions de reunions familiars, es important planificar i dissenyar els menús i presentar als nostres convidats les millors gales dels productes de la gastronomia catalana\nON PODRÁS COMPRAR MARISC AL NOSTRE MERCAT\nAl Mercat Barberà de Vallès, a més de donar suport al necessari comerç local, podràs trobar els aliments que busquis amb una qualitat excelsa i a un preu immillorable. Però, òbviament, els plats estrelles que llueixen per Nadal a totes les nostres taules estan relacionats amb el peix i el marisc.\nAl Mercat 11 de Setembre comptem amb quatre parades on descobrir el millor marisc i peix; Congelats Victor, Pesca salada Maite, Peix i Marisc Angelita i Peixos Alejandro. Les gambes, escamarlans, musclos apareixen com els protagonistes quan arriben els entrants, i altres espècies amb més elaboració, com la cabra de mar o el llamàntol, es presenten com a plat principal.\nCOM ESTALVIAR EN LA COMPRA DE MARISC AQUEST NADAL\nNo és desconegut per tots, que, a causa de la gran quantitat de compres, el preu d’ells també s’elevi. Per això, anem a oferir-te 3 trucs per estalviar en la compra i comprar marisc de gran qualitat.\n1- L’etiqueta de traçabilitat\nUn truc per a aquestes compres nadalenques és fixar-te l’etiqueta de traçabilitat a l’hora de comprar marisc. En aquesta podràs obtenir la informació de la procedència del marisc, o si ha estat prèviament congelat, dada que ens aportaria que no estem comprant marisc fresc.\nSi el preu del marisc és excessivament barat és possible que t’estiguin venent marisc d’altres països. A nivell nacional, tenint Galícia com el bressol d’aquest producte, és el millor que podem trobar al mercat.\n2- Comprar amb antelació\nUn altre dels trucs per aconseguir que el preu de la compra no s’elevi considerablement per comprar marisc per Nadal, és adquirir-ho amb antelació i congelar-ho tu mateix. Evidentment és preferible comprar-ho fresc, encara que comprar marisc amb antelació és un element clau perquè la cistella de la compra no adquireixi números estratosfèrics.\nPerquè el marisc i peix es conservi de manera òptima sense que perdi les seves característiques tan saboroses, és fonamental congelar bé el producte. L’ideal és envasar a el buit, si no, cal embolicar molt bé evitant que s’oxidi. És recomanable congelar-lo després d’haver-ho cuit, deixant un temps perquè es refredi i envasar-sense zones exposades. Si el producte és fresc, com més aviat es faci el procés millor. Quan procedeixes a la descongelació, és rellevant deixar-ho a la nevera el dia abans. De la mateixa manera, col·locar el producte sobre una reixeta perquè l’aigua que deixi anar durant la descongelació no ens faci malbé la peça.\n3- Els que més s’encareixen\nCal tenir en compte els productes que més s’encareix en aquestes dates per poder adquirir-los abans que el seu preu es dispari. Entre els que més s’encareixen trobem; els percebes gallecs, la llagosta o les gambes fresques. A continuació, els segueixen els escamarlans, cranques i navalles que solen triplicar el seu preu. En aquest sentit, els percebes gallecs, les gambes, cloïsses fines, llagostes vermelles, vieires o bous de mar arriben a duplicar els seus preus al desembre. En canvi, els musclos, el llamàntol i les cloïsses conreades són els menys perjudicats per la pujada de preus.\nEl Mercat 11 de Setembre estarà obert en les dates nadalenques, promovent el comerç local, perquè totes les compres siguin el més properes i econòmiques possibles.\nSi t’ha agradat aquest post sobre “3 trucs per estalviar en la compra de marisc per Nadal” segurament t’interessarà…\nCategorías Comerç Local Etiquetas Comerç Local, Marisc, Mercat municipal, Productes de proximitat Navegación de entradas


No sabia que els pagàvem per jugar amb el mòbil - Maria Vilanova Vila-Abadal\nHome » Amb els ulls esbatanats » No sabia que els pagàvem per jugar amb el mòbil\nNo sabia que els pagàvem per jugar amb el mòbil\nNo sóc ningú, em diran vostès, per criticar ses senyories dels Parlaments de tots els colors i de tots els indrets —perquè ja deia el meu Eusebio que “a tot arreu se’n fan de bolets quan plou”…—, però no els fa bullir la sang que els que cobren perquè ens representin s’entretinguin mirant el mòbil, enviant-se ocellades —o com se diguin allò que corre, gairebé sempre, amb insults i bajanades— o missatges per demanar que volen un ou ferrat per sopar i anunciar que “ara vinc, carinyu”?\nI quan dic que ses senyories s’entretenen amb el mòbil en les sessions parlamentàries, només parlo dels que hi són, ja que la majoria de vegades els seients dels parlaments estan més buits que els dels estadis on es juga un partit de fútbol femení de segona B.\nAh! I pels que s’han oblidat el mòbil a casa, la cambra els proporciona altres entreteniments: concursos de qui badalla amb la boca més oberta —amb premi a qui mostri abans les amígdales—; degustació de xiclets de sabors diversos que cal mastegar ostentosament per poder competir amb l’oposició en la cursa bombollera; recerca de temes aliens a allò què s’està debatent per poder oferir rialles i fer intercanvi de xafarderies amb qui tenen al costat —si és que hi ha algú!—, sense oblidar, claro, els despistats que es pensen que es troben al sofà de casa i es plantifiquen una “manteleta” damunt les espatlles i allarguen la figura com si estiguessin a punt per mirar la tele amb un gatet a la falda.\nQuè volen que els digui? Jo em pensava que cobraven per treballar per a nosaltres, la “ciutadania” de la qual totes ses senyories s’omplen la boca, quan volen que els votem. No per anar al parc d’atraccions; no per enviar-se missatgets d’adolescents; no per poder fer campana sempre que els passi per la barretina; no per riure’s dels qui els paguem el sou… Però ja saben que jo no tinc estudis i sóc una ignoranta, i claro, hi ha coses que se’m deuen escapar…, però no haurien d’apagar el mòbil quan són a la feina, com qualsevol dels altres mortals de la “ciutadania”?


AGENDA: La BUMT presenta Mathéu & Banda Unió Musical, un vespre de sarsuela amb segell tarragoní | Tots21 | Notícies de Tarragona, Reus, Tarragonés i Baix Camp\nAGENDA: La BUMT presenta Mathéu & Banda Unió Musical, un vespre de sarsuela amb segell tarragoní\nEl diumenge 1 d’agost, a les 20 hores, la Banda Unió Musical de Tarragona torna a pujar a l’escenari de l’Auditori Camp de Mart de Tarragona. Aquesta vegada per oferir un concert de la mà de Marta Mathéu, la soprano tarragonina de trajectòria internacional.\nLa BUMT i Mathéu s’alien per oferir un concert de sarsuela, un gènere sorgit a Espanya que presumeix d’una qualitat musical excepcional. El repertori comprèn aquelles melodies més destacades, des de la segona meitat del segle XIX fins al primer terç del segle XX, el que es coneix com «l’edat d’or» de la sarsuela. Així doncs, al Camp de Mart el públic podrà escoltar peces tan reconegudes com La Tempranica o Los Gavilanes, entre altres. També hi haurà lloc per la música instrumental, com l’intermedi de La Boda de Luís Alonso o El Bateo. Els assistents també podran gaudir de sarsuela catalana, amb fragments de Cançó d’Amor i de Guerra.\nEl que pretén la Banda Unió Musical amb aquest concert és, una vegada més, posar a l’abast de tota la ciutadania la cultura i la música de qualitat. En aquest cas, a més a més, se suma la reivindicació del gran talent que hi ha a Tarragona, que representa la cantant Marta Mathéu.\nLes entrades es poden adquirir a entrades.tarragona.cat, i el rang de preus és el següent:\nEntrada menors de 25 anys/majors de 65 anys: 12€\nEntrada socis BUMT: 10€\n05/04/2022 El darrer espectacle de La Banda Fòrum TGN de Rambla Music, ‘Recordant ABBA’, es presenta aquest dissabte


El Govern de Pedro Sánchez ha començat a fer marxa enrere en algunes de les seves propostes econòmiques més importants. La situació econòmica en què es troba el país després de la crisi provocada per la pandèmia obliga l'Executiu a repensar les decisions que va haver de prendre en els pròxims mesos.\nLa primera d'elles és respecte a l'elaboració dels pressuposts generals de l'Estat. La situació dels comptes públics després de l'enorme despesa provocat per la pandemiaa, la paralització de l'economia i els ERTO obliga a Govern de Sánchez a prendre algunes decisions que no es contemplaven ni en el seu programa electoral ni en els pactes amb Unides Podem.\nL'Executiu està obligat a presentar uns pressupostos dels quals quedaran al marge algunes mesures socials de les que formaven part de l'acord de Govern amb Unides Podem. En el sector econòmic de l'Executiu són conscients que els pressupostos han de ser ben vistos per la Unió Europea ja que l'Estat ha de rebre una important ajuda econòmica per pal·liar els efectes de la crisi.\nA més, no volen donar una idea que provoqui el rebuig de Nadia Calviño, vicepresidenta tercera de Govern i ministra d'Afers Econòmics i Transformació Digital, d'aquells països que han de donar suport la seva candidatura a presidir l'Eurogrup.\nLa segona d'elles fa referència a la reforma laboral. Si bé el pacte amb Unides Podem establia que havia de ser derogada per complet, el mateix que es va signar amb EH Bildu en una de les negociacions per mantenir l'estat d'alarma, la situació actual aconsella un replantejament de la mesura.\nPer tot això, sembla complicat que des del sector socialista de Govern s'accepti seguir endavant amb projectes defensats des del sector de Podem, com la reforma laboral o les posades en marxa de nous impostos, com l'anomenat impost per a rics.\nEl temor que en el si de la UE es malinterpretin aquests senyals i dificultin les negociacions per l'arribada de l'ajuda econòmica ha calat en el sector del PSOE, sobretot en les responsables de les parcel·les econòmiques que veuen imperiosa la col·laboració europea perquè la recuperació econòmica arribi com més aviat.


Melania Sorroche es juga el títol europeu a Newport - Regió7 :: El Diari de la Catalunya Central\nMelania Sorroche es juga el títol europeu a Newport\nLa boxejadora bagenca s'enfrontarà divendres a la local Asley Brace\nfrancesc dalmau 12.12.2017 | 07:40\nMelania Sorroche va competir al campionat intercontinental l´any passat ARXIU PARTICULAR\nCartell anunciador del duel entre Melania Sorroche i Asley Brace\nLa vilomarenca Melania Sorroche (Box Gym), més coneguda com la Chony, és a deu assalts d'aconseguir el seu primer títol internacional. Després de l'experiència de l'any passat, quan va disputar el campionat intercontinental de la IBF amb la veneçolana Ana Maria López i va ser derrotada per KO en un combat molt polèmic, la Chony té ara l'ocasió de guanyar el campionat d'Europa de la EBU (Unió Europea de Boxa) en pes gall.\nLa boxejadora bagenca marxa demà cap a Newport (Gal·les), on dijous hi haurà el pesatge i divendres la vetllada. La rival de Sorroche serà l'amfitriona Asley Brace, que té en el seu historial nou victòries per cap derrota; en el cas de la carrera professional de Melania Sorroche (27 anys) ha comptabilitzat tretze triomfs, un nul i dos combats perduts, un considerat de forma injusta, l'any passat a Veneçuela.\nL'entrenador de la Chony, Francisco Hernández Chiky. ha comentat que «hem fet una prearació molt forta, molt intensa, la mateixa que vam fer abans d'anar a Veneçuela pel campionat intercontinental; esperem que aquí a Europa sigui tot més legal. La veritat és que la Chony ha estat més d'un any inactiva per una intervenció quirúrgica i només ha pogut fer un combat, a l'octubre a Castellbisbal, guanyat per punts per l'experimentada boxejadora basca Violeta González. S'ha de tenir en compte que les oportunitats s'han d'aprofitar quan passen i el campionat d'Europa està vacant i hem aprofitar la proposta d'optar-hi. Ens hauria agradat que la Melania estigués més rodada, però ella ho pot suplir amb experiència, sens dubte».\nL'altra aspirant al títol europeu és la local Asley Brace. Segons Chiky, «és preveu un combat molt igualat davant una rival forta i en una vetllada molt gran, amb molts enfrontaments, que retrasmet la televisió anglesa i és possible que també Gol TV a Espanya. Els combats començaran a les 7 de la tarda hora catalana, i es preveu que Melania Sorroche competeixi cap a les onze de la nit».


Caixa Ontinyent, l'única caixa d'estalvis valenciana\nEl seu principal àmbit d'actuació són les comarques centrals de la Comunitat Valenciana.\ndimecres, 20 de març 2019 - 11:04h\nImatge de la nova seu de Caixa Ontinyent | Caixa Ontinyent\nCaixa Ontinyent és una entitat bancària valenciana amb més de 130 anys d'història. Aquesta entitat va ser fundada l'any 1884 i actualment és l'única caixa d'estalvis valenciana existent. Així mateix, és una de les dos úniques caixes que queden a tota Espanya després de la reestructuració patida pel sistema financer estatal.\nEl seu principal àmbit d'actuació són les comarques centrals de la Comunitat, és a dir, aquells que se situen al sud de la província de València i el nord de la Província d'Alacant. A més, també compta amb presència a la capital, a València.\nAquelles zones on l'entitat està present són l'espai sobre el qual repercuteixen els beneficis de l'aplicació de la seua obra social, caracteritzada per un ampli ventall de projectes i iniciatives socials, culturals i educatives que compten amb el suport de Caixa Ontinyent.\nPresència a diverses comarques valencianes\nCaixa Ontinyent compta amb una xarxa d'oficines que s'estén per un total de cinc comarques, a més de la ciutat de València. Aquestes són la Vall d'Albaida, La Costera, La Safor, el Comtat, i l'Alcoià. Entre totes elles suma més de 40 oficines.\nNoves Oficines Centrals\nPel que fa a les seues oficines centrals, es troben ubicades a Ontinyent, a la plaça Sant Domingo de la localitat. Es tracta d'unes instal·lacions remodelades fa escassos anys, que van ser visitades en la seua presentació oficial, en novembre de 2017, per part del president de la Generalitat, Ximo Puig. En aquesta visita, el president de l'executiu valencià va estar acompanyat pel president de l'entitat, Antonio Carbonell.\nLa reforma de l'espai ha permés actualitzar i centralitzar els serveis de l'entitat i incorporar les últimes tecnologies.\nL'Obra Social de Caixa Ontinyent té com a objectiu convertir els beneficis de l'entitat en un bé comunitari, a través del seu suport a projectes d'interés col·lectiu en les zones del seu àmbit d'actuació. Aquesta tasca social beneficia cada any a més de 200.000 persones, i permet, a més, mantindre 200 llocs estables de treball.\nLes principals línies d'actuació de l'Obra social de Caixa Ontinyent són la implantació de centres, la col·laboració amb col·lectius, les publicacions, i el desenvolupament d'altres projectes com el Centre Cultural caixa Ontinyent, la Coral caixa Ontinyent o l'orquestra Simfònica Caixa Ontinyent. A més, l'entitat també dóna suport al món universitari de la zona.\nPel que fa a la implantació de centres, Caixa Ontinyent va començar aquesta línia d'actuació l'any 1981. Des d'aquell moment s'han desenvolupat 24 centres relacionats amb funcions de tipus assistencial, educatiu, sanitari, cultural o esportiu. Tots ells tenen com a objectiu afavorir un major benestar dels habitants de la zona on s'ubiquen.\nL'entitat també col·labora amb diferents col·lectius de tipus assistencial, cultural, educatiu, esportiu i mediambiental.\nEn el vessant més cultural, Caixa Ontinyent també aposta, des de 1995, per les publicacions literàries i musicals, centrades en temes autòctons, amb l'objectiu de divulgar i conservar el patrimoni cultural del territori. Actualment, gràcies a aquesta tasca, existeix un fons editorial amb més de 100 llibres i més 40 discos.\nL'aposta per la cultura també està present al Centre Cultural Caixa Ontinyent, ubicat a la mateixa ciutat d'Ontinyent, que alberga al llarg de l'any una gran multitud d'iniciatives culturals, exposicions, conferències i altres activitats. L'Orquestra Simfònica Caixa Ontinyent i la Coral Caixa Ontinyent demostren, així mateix, l'aposta de l'entitat pel patrimoni musical.\nPer altra banda, Caixa Ontinyent aposta seriosament pel món universitari, tenint participació i donant suport a projectes al campus d'Ontinyent (Universitat de València), els campus de Gandia i Alcoi (Universitat Politècnica de València) i la Seu universitària de Cocentaina (Universitat d'Alacant).


Israel se separa de Judà (1R. 12,2-13,34)\n12 Reunió d'Israel a Siquem. Roboam, rei de Judà.— Així que Jeroboam, fill de Nabat, se n'assabentà —estava encara a l'Egipte, perquè havia fugit del rei Salomó i s'havia quedat a l'Egipte—, tornà al seu poble, a Saredà, a la muntanya d'Efraïm. Quan el rei Salomó reposà amb els seus pares, regnà en lloc d'ell el seu fill Roboam. 1359 Roboam se'n va anar a Siquem, ja que tot Israel s'hi havia reunit per fer-lo rei. 3 Tota la confederació d'Israel digué a Roboam: 4 «El teu pare ens va imposar un jou feixuc; alleugereix alguna cosa dels serveis durs del teu pare, i del jou feixuc que ens va imposar, i serem súbdits teus». 5 Ell els digué: «Retireu-vos per tres dies, i torneu». I el poble se'n va anar.\n6 El rei Roboam s'aconsellà amb els ancians que servien el seu pare Salomó quan encara vivia, i els preguntà: «Què m'aconselleu que respongui a aquest poble?» 7 Ells li contestaren: «Si avui et poses al servei d'aquest poble, si ets deferent amb ells, si els escoltes i els dius bones paraules, seran els teus súbdits per sempre». 8 Però ell no va fer cas del consell dels ancians i s'aconsellà amb els joves que s'havien criat amb ell i havien entrat al seu servei. 9 Els preguntà: «Què aconselleu que responguem a aquest poble que m'ha dit: «Alleugereix el jou que el teu pare ens va imposar?» 10 Els joves que s'havien criat amb ell li contestaren: «A aquest poble que t'ha dit: «El teu pare ens va imposar un jou feixuc; tu, doncs, alleugereix-nos-el», respon-los així: «El meu dit petit és més gros que els lloms del meu pare. 11 El meu pare us va carregar un jou feixuc; doncs, jo encara hi afegiré. El meu pare us castigava amb fuets; doncs, jo us castigaré amb escorpins»360.\n12 Tot el poble anà a trobar Roboam el tercer dia, tal com el rei havia dit. 13 El rei respongué durament al poble, no va fer cas del consell que li havien donat els ancians 14 i, segons el consell dels joves, els va dir: «El —628→ meu pare us va imposar un jou feixuc: doncs, jo encara hi afegiré. El meu pare us castigava amb fuets; doncs, jo us castigaré amb escorpins». 15 El rei no volgué escoltar el poble; era una decisió de Jahvè per a complir la paraula que havia dit a Jeroboam, fill de Nabat, per mitjà d'Ahies, de Siló. 16 Tot Israel va veure que el rei no l'escoltava, i el poble li va respondre:\nni tenim cap heretat amb el fill de Jesè.\nIsrael se'n va anar, cadascú a casa seva. 17 I els israelites que vivien a les poblacions de Judà van reconèixer Roboam per rei seu. 18 El rei Roboam, va enviar Adoniram, el cap dels treballs públics; però tot Israel el va apedregar, i va morir. Llavors el rei pujà ràpidament al carro per fugir a Jerusalem. 19 Així Israel se separà de la casa de David fins al dia d'avui.\nJeroboam, rei d'Israel.— 20 Quan tot Israel va saber que Jeroboam havia tornat, el van cridar a l'assemblea de la confederació i el van fer rei de tot Israel. Ningú no seguí la casa de David, fora de la tribu de Judà i de Benjamí.\n21361 Roboam anà a Jerusalem, aplegà tota la casa de Judà i la tribu de Benjamí, cent vuitanta mil guerrers escollits, per combatre contra la casa d'Israel i reduir el reialme a Roboam, el fill de Salomó. 22 Però la paraula de Jahvè fou adreçada a l'home de Déu Semeïes en aquests termes: 23 «Digues a Roboam, el fill de Salomó, rei de Judà, a tota la casa de Judà i de Benjamí i a la resta del poble: 24 «Això diu Jahvè: «No pugeu a combatre contra els vostres germans, els israelites; torneu-vos-en cadascun a casa seva, que sóc jo qui he disposat tot això». Ells van obeir la paraula de Jahvè i se'n tornaren tal com Jahvè havia dit.\n25 Jeroboam va fortificar Siquem, a la muntanya d'Efraïm, i hi va residir. Després va fortificar Fanuel.\nSantuaris cismàtics del reialme d'Israel.— 26 Jeroboam es va dir interiorment: «El reialme podria tornar —629→ a la casa de David. 27 Si aquest poble puja a oferir sacrificis al temple de Jahvè, a Jerusalem, el cor d'aquest poble retornarà al seu senyor, Roboam, rei de Judà; a mi, em mataran, i tornaran a Roboam, rei de Judà». 28 Després d'haver deliberat, féu dos vedells d'or i digué al poble: «Ja n'hi ha prou de pujar a Jerusalem. Aquí tens, Israel, el teu Déu, que et va fer sortir del país d'Egipte». 29 Va posar un dels vedells a Bet-El i l'altre a Dan. 30 Això fou per a Israel ocasió de pecat, ja que el poble anava fins a Dan a presentar-se a l'un dels dos vedells. 31 També féu llocs alts i nomenà sacerdots d'entre la gent, que no eren dels levites. 32 Jeroboam va instituir encara una festa al mes vuitè, el dia quinze del mes, semblant a la festa de Judà, i oferia víctimes a faltar. Igual féu a Bet-El, perquè oferissin víctimes als vedells que havia instituït. 32 Pujà a faltar que havia erigit a Bet-El, el dia quinze del mes vuitè, el mes que havia escollit per caprici, quan va instituir la festa per a la gent d'Israel. Pujà, doncs, a faltar per oferir el perfum de les víctimes.\n13 Profecia contra faltar de Bet-El.— 1 Un home de Déu arribà de Judà a Bet-El per ordre de Jahvè, mentre Jeroboam era a faltar oferint el perfum de les víctimes. 2 Per ordre de Jahvè, cridà contra faltar i va dir: «Altar, altar, això diu Jahvè: «Un fill naixerà a la casa de David, anomenat Josies, que immolarà damunt teu els sacerdots dels llocs alts que ofereixen aquí el fum de les víctimes, i cremaran damunt teu ossos humans». 3 I aquell mateix dia, donà aquest senyal: «Aquest és el senyal que Jahvè ha dit: faltar s'esberlarà, i s'escamparà la cendra que hi ha al damunt».\n4 En sentir el rei les paraules que l'home de Déu proferia contra faltar de Bet-El, Jeroboam estengué la mà i va ordenar: «Agafeu-lo!» Però la mà que Jeroboam havia estès contra ell quedà immòbil, i no podia retirar-la. 5 L'altar s'esberlà i la cendra de faltar s'escampà, segons el senyal que l'home de Déu havia donat per ordre de Jahvè. 6 Llavors el rei digué a l'home de Déu: «Per favor, calma Jahvè, el teu Déu, i prega per mi que pugui retirar la mà». L'home de Déu —630→ calmà Jahvè, i el rei pogué retirar la mà, i li quedà com abans.\nEl rei va dir a l'home de Déu: «Vine amb mi a casa i menja. Després et faré un obsequi». 8 Però l'home de Déu li va respondre: «Ni que em donessis la meitat de la teva casa, no vindria amb tu, ni menjaria ni beuria res en aquest indret, 9 ja que així m'ho ha manat la paraula de Jahvè: «No mengis ni beguis res, ni tornis entera pel camí per on vagis». 10 I se'n va anar per un altre camí, i no tornà pel mateix camí per on havia anat a Bet-El.\n11 A Bet-El, residia un profeta vell. Els seus fills anaren a contar-li tot el que l'home de Déu havia fet aquell dia a Bet-El. També contaren al seu pare les paraules que havia dit al rei. 12 El seu pare els preguntà: «¿Per quin camí se n'ha anat?» Els seus fills li van mostrar el camí que havia pres l'home de Déu que havia vingut de Judà. 13 Llavors digué als seus fills «Enselleu-me l'ase». Li van ensellar l'ase, i hi va muntar. 14 Se'n va anar darrera l'home de Déu i el trobà que seia sota un arbre. Li preguntà: «¿Ets tu l'home de Déu que has vingut de Judà?» Respongué: «Sóc jo». 15 Ell li va dir: «Vine amb mi a casa, que menjaràs alguna cosa». 16 Però ell replicà: «No puc tornar entera amb tu ni acompanyar-te. No menjaré ni beuré res amb tu en aquest indret, 17 ja que tinc aquesta ordre de Jahvè: «No mengis ni beguis res aquí, ni tornis entera pel camí per on vagis». 18 L'altre li digué: «Jo també sóc profeta com tu, i un àngel m'ha dir per ordre de Jahvè: «Porta'l a casa teva, i que mengi i begui». Li mentia. 19 Se'n tornà, doncs, amb ell i va menjar i beure a casa seva.\n20 Mentre seien a taula, la paraula de Jahvè fou adreçada al profeta que se l'havia endut, 21 va cridar l'home de Déu que havia vingut de Judà i li digué: «Això diu Jahvè: Ja que has desobeït l'ordre de Jahvè i no has observat el precepte que Jahvè, el teu Déu, t'havia donat, 22 sinó que has tornat enrera i has menjat i begut en el lloc d'on t'havia dit que no hi mengessis ni beguessis, les teves despulles no estaran al sepulcre dels teus pares».\n23 Un cop hagué menjat i begut, el profeta que se l'havia —631→ endut li ensellà l'ase. 24 Se'n va anar, i un lleó el trobà pel camí i el va matar. El seu cadàver quedà estès al camí, amb l'ase dret al seu costat, i el lleó dret també al costat del cadàver. 25 Uns homes que passaven van veure el cadàver estès al camí i el lleó dret prop del cadàver, i anaren a dar-ho a la població on residia el profeta vell. 26 Quan el profeta que l'havia fet tornar ho va saber, digué: «És l'home de Déu que ha desobeït l'ordre de Jahvè. Per això, Jahvè l'ha donat al lleó, que l'ha destrossat i l'ha matat, segons la paraula que Jahvè li havia dit». 27 Després digué als seus fills: «Enselleu-me l'ase». I l'hi van ensellar. 28 Se'n va anar i trobà el seu cadàver estès al camí, i l'ase i el lleó drets prop del cadàver. El lleó no havia devorat el cadàver ni havia destrossat l'ase. 29 El profeta alçà el cadàver de l'home de Déu, el posà damunt de l'ase i se l'endugué al poble on vivia per fer-li el dol i enterrar-lo. 30 Posà el cadàver al seu sepulcre, i van fer el dol planyent-lo així: «Ai, germà meu!» 31 Després d'haver-lo enterrat, digué als seus fills: «Quan em mora, enterreu-me al sepulcre on ha estat enterrat l'home de Déu; poseu els meus ossos al costat dels seus, perquè els meus ossos es conserven intactes amb els seus. 32 Perquè es complirà realment la paraula de Jahvè que ell va proclamar per ordre de Jahvè contra l'altar de Bet-El i contra tots els santuaris dels llocs alts que hi ha a les ciutats de Samaria».\nAhies profetitza contra la casa de Jeroboam.— 33 Després d'aquest fet, Jeroboam no es va convertir del seu mal camí, sinó que tornà a crear d'entre la gent del poble sacerdots dels llocs alts. A qui ho desitjava, ell li donava la investidura, i esdevenien sacerdots dels llocs alts. 34 Aquesta conducta portà la casa de Jeroboam al pecat, a la seva destrucció i al seu extermini de la terra.\nEls dos reialmes separats (1R. 14,1-16,34)\n14 Fi del regnat de Jeroboam.— 1 Aquell temps, Abies, el fill de Jeroboam, es posà malalt. 2 Jeroboam va dir a la seva dona: «Disfressa't, perquè no sàpiguen que ets la dona de Jeroboam, i vés a Siló. Allí hi ha el profeta Ahies; ell és el qui em va dir que jo seria rei d'aquest poble. 3 Pren deu pans, galeta i un pot de mel, i vés a trobar-lo. Ell et farà saber què li ha de passar al noi». 4 La dona de Jeroboam ho féu així. Se n'anà a Siló i va entrar a casa d'Ahies. Ahies no hi veia gens; havia perdut la vista de tan vell, 5 però Jahvè li havia dit: «Mira, la dona de Jeroboam ve per saber de tu una resposta sobre el seu fill, que està malalt. Parla-li d'aquesta i d'aquesta manera». Ella hi va entrar, fingint que era una altra. 6 Així que Ahies va sentir els seus passos a la porta, li digué: «Entra, dona de Jeroboam! Per què fingeixes que ets una altra? Tinc un missatge dur per a tu. 7 Vés i digues a Jeroboam: «Això diu Jahvè, Déu d'Israel: «Jo, d'enmig del poble, t'he portat al tron i t'he fet rei del meu poble d'Israel; 8 he esquinçat el reialme de la casa de David i te l'he donat; però tu no has estat com el meu servent David, que va observar els meus manaments i em va seguir amb tot el cor per fer només el bé que els meus ulls aproven; 9 tu t'has comportat pitjor que tots els teus predecessors i t'has fet altres déus, unes estàtues de fosa que m'irriten, i a mi te m'has tirat a l'esquena. 10 Per això, faré caure la desgràcia sobre la casa de Jeroboam i exterminaré de Jeroboam fins el qui orina a la paret, esclaus i lliures, a Israel; cremaré la casa de Jeroboam com els fems, que es cremen fins que no en queda res. 11 Aquell de la casa de Jeroboam que mori a la ciutat, se'l menjaran els gossos; el qui mori al camp, se'l menjaran els ocellots, perquè Jahvè ha parlat. 12 I tu, vés-te'n a casa teva. Així que els teus peus entrin a la ciutat, el noi morirà. 13 Tot Israel li farà dol, i l'enterraran. Aquest serà l'únic de la família de Jeroboam que —633→ entrarà en un sepulcre, ja que en ell ha estat trobada alguna cosa de bo, davant de Jahvè, Déu d'Israel, dins la casa de Jeroboam. 14 Jahvè promourà un rei a Israel, que exterminarà la casa de Jeroboam. Això serà avui. I ara, què més? 15 Jahvè assotarà Israel, i s'agitarà com s'agita un canyissar vora l'aigua; arrencarà Israel d'aquest bon país que va donar als seus pares, i els dispersarà enllà de l'Eufrat, perquè s'han fet troncs sagrats, que irriten Jahvè. 16 Abandonarà Israel als enemics per culpa dels pecats que Jeroboam ha comès i ha fet cometre a Israel».\n17 La dona de Jeroboam se'n va anar, arribà a Tersà i, quan ella entrava al llindar de la casa, el noi moria. 18 El van enterrar, i tot Israel en va fer dol, segons la paraula que Jahvè havia dit per mitjà del seu servent, el profeta Ahies.\n19 362La resta dels fets de Jeroboam, els seus fets de guerra i els de govern, consten al llibre de la Crònica dels reis d'Israel. 20 El temps que regnà Jeroboam fou de vint-i-dos anys. Quan reposà amb els seus pares, regnà en lloc d'ell el seu fill Nadab.\nRoboam, rei de Judà.— 21363Roboam, fill de Salomó, era rei de Judà. Tenia quaranta anys quan fou rei, i regnà disset anys a Jerusalem, la ciutat que Jahvè havia escollit d'entre totes les tribus d'Israel per donar-li el seu nom. La seva mare es deia Naamà, ammonita. 22 Judà feia el mal que ofèn Jahvè, i amb els pecats que cometien l'engelosien més que no pas tots els seus pares. 23 També ells es construïen llocs alts, i plantaven esteles i troncs sagrats a tots els turons i sota tots els arbres frondosos. 24 Fins hi havia per tot el país homes dedicats a la prostitució sagrada364. Cometien totes les abominacions de les nacions que Jahvè havia desposseït davant els israelites.\n25365L'any cinquè del rei Roboam, el rei d'Egipte, Sesac, va pujar contra Jerusalem. 26 Prengué els tresors del temple de Jahvè i els tresors del palau reial, ho prengué tot, fins els escuts d'or que Salomó havia fet. 27 En lloc d'aquells, el rei Roboam féu escuts de bronze i els confià a la custòdia dels capitans de l'escorta que feia la guàrdia a l'entrada del palau reial.\n28 Cada vegada que el rei —634→ entrava al temple de Jahvè, els homes de l'escorta els duien; després els tornaven a la sala de l'escorta.\n29 La resta dels fets de Roboam, tots els seus fets, consten al llibre de la Crònica dels reis de Judà366. 30 Contínuament hi hagué guerra entre Roboam i Jeroboam. 31 Roboam reposà amb els seus pares i fou enterrat amb ells a la ciutat de David. 32367La seva mare es deia Naamà, ammonita. En lloc d'ell regnà el seu fill Abies.\n15 Abies, rei de Judà.— 1368L'any divuit del rei Jeroboam, fill de Nabat, Abies fou rei de Judà. 2 Regnà tres anys a Jerusalem. La seva mare es deia Maacà, i era filla d'Abesalom. 3 Va imitar tots els pecats que el seu pare havia comès abans d'ell, i el seu cor no era tot sencer de Jahvè, el seu Déu, com el cor del seu pare David. 4 Amb tot, per amor de David, Jahvè li concedí una llàntia encesa a Jerusalem, fent que li succeïssin els seus fills, i fent subsistir Jerusalem. 5 Ja que David havia fet el bé que els ulls de Jahvè aproven i durant tota la seva vida no es desvià de tot el que li havia manat, fora del cas d'Uries, l'hitita. 6 Entre Abies i Jeroboam hi hagué guerra tot el temps que aquell va viure.\n7369La resta dels fets d'Abies, tots els seus fets, consten a la Crònica dels reis de Judà. Hi hagué també guerra entre Abies i Jeroboam. 8 Abies reposà amb els seus pares, i el van enterrar a la ciutat de David. En lloc d'ell regnà el seu fill Asà.\nAsà, rei de Judà.— 9 L'any vint de Jeroboam, rei d'Israel, Asà fou rei de Judà, 10 i regnà quaranta-un anys a Jerusalem. La seva àvia es deia Maacà, filla d'Abesalom. 11370Asà féu el bé que els ulls de Jahvè aproven, com ho havia fet el seu pare David. 12 Va expulsar del país els homes dedicats a la prostitució sagrada i va treure tots els ídols que els seus pares havien erigit. 13371També deposà la seva àvia Maacà de la dignitat de reina mare, perquè havia fet un simulacre dedicat a Astarté. Asà va destruir el seu simulacre i el cremà al torrent del Cedró. 14 Amb tot, els llocs alts no foren suprimits; però durant tota la seva —635→ vida, el cor d'Asà fou tot sencer de Jahvè. 15 Féu portar a la casa de Jahvè les ofrenes sagrades del seu pare i les seves pròpies ofrenes: plata, or i diversos objectes.\n16372Hi hagué guerra entre Asà i Baasà, rei d'Israel, tot el temps que van viure. 17 Baasà, rei d'Israel, va pujar contra Judà i començà de fortificar Ramà, per impedir que passés Asà, rei de Judà. 18 Aleshores Asà prengué tota la plata i tot l'or que havia quedat en els tresors del temple de Jahvè i del palau reial, ho confià als seus missatgers i els envià a Ben-Hadad, fill de Tabremmon, fill d'Hezion, rei dels arameus, que residia a Damasc, amb aquest missatge: 19 «Jo i tu tenim un pacte, que ja tenien el meu pare i el teu. T'envio un present de plata i d'or. Trenca el teu pacte amb Baasà, rei d'Israel, perquè es retiri de mi». 20 Ben-Hadad va escoltar el rei Asà i envià els comandants dels seus exèrcits contra les poblacions d'Israel. Va atacar Aion, Dan, Abel Bet-Maacà i tot Quenerot, amb el territori de Neftalí. 21 Quan Baasà ho va saber, va abandonar l'obra de fortificació de Ramà i se'n tornà a Tersà. 22 Llavors el rei Asà va convocar tot Judà, sense excepció, s'endugueren les pedres de Ramà i tota la fusta que Baasà havia emprat en les fortificacions, i amb aquells materials el rei Asà va fortificar Gabé i Masfà.\n23373La resta dels fets d'Asà, totes les seves proeses, tots els seus fets i les ciutats que va fortificar, tot consta a la Crònica dels reis de Judà. A les seves velleses, es posà malalt dels peus. 24 Asà reposa amb els seus pares i fou enterrat amb ells a la ciutat del seu pare David. En lloc d'ell regnà el seu fill Josafat.\nNadab, rei d'Israel.— 25 Nadab, fill de Jeroboam, fou rei d'Israel, l'any segon d'Asà, rei de Judà. Regnà dos anys a Israel. 26 Féu el mal que ofèn els ulls de Jahvè, imità la conducta del seu pare i el pecat amb què havia fet pecar Israel. 27 Baasà, fill d'Ahies, de la casa d'Issacar, va conspirar contra ell i l'assassinà a Guebeton, que pertanyia als filisteus, mentre Nadab i tot Israel assetjaven Guebeton. 28 Baasà el matà l'any tercer d'Asà, rei —636→ de Judà, i fou rei en lloc d'ell. 29 Un cop rei, va assassinar tota la casa de Jeroboam, sense deixar d'exterminar-ne ni un, segons la paraula que Jahvè havia dit per mitjà del seu servent Ahies, de Siló, 30 per culpa dels pecats que Jeroboam havia comès i havia fet cometre a Israel, i per haver irritat Jahvè, Déu d'Israel.\n31 La resta dels fets de Nadab, tots els seus fets, consten al llibre de la Crònica dels reis d'Israel. 32 Hi hagué guerra entre Asà i Baasà, rei d'Israel, tot el temps que van viure.\nBaasà, rei d'Israel.— 33 L'any tercer d'Asà, rei de Judà, Baasà, fill d'Ahies, fou rei de tot Israel, a Tersà, i regnà durant vint-i-quatre anys. 34 Féu el mal que ofèn els ulls de Jahvè, imità la conducta de Jeroboam i el pecat amb què havia fet pecar Israel.\n16 1 La paraula de Jahvè s'adreçà a Jehú, fill d'Hananí, contra Baasà, en aquests termes: 2 «Jo t'he aixecat de la pols i t'he fet rei del meu poble d'Israel; però tu has imitat la conducta de Jeroboam, has fet pecar el meu poble d'Israel i m'has irritat amb els seus pecats. 3 Jo, doncs, suprimiré Baasà i la seva casa i faré que la teva casa acabi com la de Jeroboam, fill de Nabat. 4 Aquell de la casa de Baasà que mori a la ciutat, se'l menjaran els gossos; el qui mori al camp, se'l menjaran els ocellots».\n5 La resta dels fets de Baasà, els seus fets i les seves proeses, tot consta al llibre de la Crònica dels reis d'Israel. 6 Baasà reposà amb els seus pares i fou enterrat a Tersà. En lloc d'ell regnà el seu fill Elà.\n7 També per mitjà del profeta Jehú, fill d'Hananí, la paraula de Jahvè s'adreçà contra Baasà i la seva casa, no sols per tot el mal que feia, que ofenia els ulls de Jahvè, i l'irritava amb les seves accions, imitant la casa de Jeroboam, sinó també perquè havia exterminat la casa de Jeroboam.\nElà, rei d'Israel.— 8 L'any vint-i-sis d'Asà, rei de Judà, Elà, fill de Baasà fou rei d'Israel, a Tersà, i regnà dos anys. 9 El seu oficial Zamrí, comandant de la meitat dels carros de guerra, va conspirar contra ell. —637→ Mentre ell bevia fins a embriagar-se, a Tersà, a la casa d'Asà, prefecte del palau a Tersà, 10 Zamrí va entrar i el va matar, l'any vint-i-set d'Asà, rei de Judà, i fou rei en lloc d'ell. 11 Un cop rei, així que s'assegué al seu tron, va exterminar tota la casa de Baasà; no en va deixar ni el qui orina a la paret, ni cap parent, ni cap amic. 12 D'aquesta manera, Zamrí va exterminar tota la casa de Baasà, segons la paraula que Jahvè havia dit contra Baasà per mitjà del profeta Jehú, 13 per culpa de tots els pecats que Baasà i el seu fill Elà havien comès i havien fet cometre a Israel, irritant Jahvè, Déu d'Israel, amb els seus ídols.\n14 La resta dels fets d'Elà, tots els seus fets, consten al llibre de la Crònica dels reis d'Israel.\nZamrí, rei d'Israel.— 15 L'any vint-i-set d'Asà, rei de Judà, Zamrí fou rei a Tersà durant set dies, mentre el poble acampava davant Guebeton, que pertanyia als filisteus. 16 El poble acampat sentí dir: «Zamrí ha conspirat i ha matat el rei». Aquell mateix dia, al campament, tot Israel va proclamar rei d'Israel Amrí, general de l'exèrcit. 17 Amrí va pujar de Guebeton amb tot Israel i assetjà Tersà. 18 Quan Zamrí va veure que la ciutat era presa, entrà al castell del palau reial, va incendiar el palau reial i va morir. 19 Això, per culpa dels pecats que havia comès, fent el mal que ofèn els ulls de Jahvè, imitant la conducta de Jeroboam, pel pecat que havia comès fent pecar Israel.\n20 La resta dels fets de Zamrí, la conspiració que va tramar, tot consta al llibre de la Crònica dels reis d'Israel.\n21 Llavors el poble d'Israel es va dividir en dos bàndols: la meitat del poble seguia Tební, fill de Guinet, per fer-lo rei; l'altra meitat seguia Amrí. 22 Però el partit que seguia Amrí va vèncer el que seguia Tební, fill de Guinet. Tební va morir, i Amrí quedà rei.\nAmrí, rei d'Israel.— 23 L'any trenta-u d'Asà, rei de Judà, Amrí fou rei d'Israel, i regnà durant dotze anys. Fou rei a Tersà durant sis anys. 24 Després comprà a Sèmer la muntanya de Samaria per dos talents de plata, —638→ i va construir-hi una ciutat que, segons el nom del propietari de la muntanya, Sèmer, va anomenar Samaria. 25 Amrí féu el mal que ofèn els ulls de Jahvè i fou pitjor que tots els seus predecessors. 26 Va imitar en tot la conducta de Jeroboam, fill de Nabat, i tots els pecats que havia fet cometre a Israel, irritant Jahvè, Déu d'Israel, amb els seus ídols.\n27 La resta dels fets d'Amrí, els seus fets i les seves proeses, tot consta al llibre de la Crònica dels reis d'Israel. 28 Amrí reposà amb els seus pares, i fou enterrat a Samaria. En lloc d'ell regnà el seu fill Acab.\nAcab, rei d'Israel.— 29 Acab, fill d'Amrí, fou rei d'Israel l'any trenta-vuit d'Asà, rei de Judà, i fou rei d'Israel, a Samaria, vint-i-dos anys. 30 Acab, fill d'Amrí, féu el mal que ofèn els ulls de Jahvè, més que tots els seus predecessors. 31 La cosa més lleu fou que imités els pecats de Jeroboam, fill de Nabat: es va casar amb Jezabel, filla d'Etbaal, rei dels sidonis, donà culte a Baal i l'adorava. 32 Va dedicar-li un altar al temple de Baal que havia construït a Samaria. 33 Acab féu també un tronc sagrat i va irritar Jahvè, Déu d'Israel, més que tots els reis d'Israel que l'havien precedit.\n34 Al seu temps, Hiel, de Bet-El, va reconstruir Jericó. A costa del seu primogènit, Abirom, en posà els fonaments, i a costa del seu fill petit, Segub, en col·locà les portes, segons la paraula que Jahvè havia dit per mitjà de Josuè, fill de Nun.\nElies i el seu temps (1R. 17,1-2R. 1,18)\nZel d'Elies per Jahvè\n17 Elies anuncia una secada.— 1 Elies, el tesbita374, de Tesbé, a Galaad, digué a Acab: «Per la vida de Jahvè, Déu d'Israel, del qual sóc servent, juro que no hi haurà rosada ni pluja durant aquests anys sense el meu manament».\nElies, refugiat al torrent de Carit.— 2 La paraula de —639→ Jahvè se li adreçà en aquests termes: 3 «Vés-te'n cap a l'orient i amaga't al torrent de Carit, enfront del Jordà. 4 Beu del torrent, i jo he manat als corbs que t'alimentin». 5 Va marxar, doncs, d'acord amb l'ordre de Jahvè; se'n va anar i s'estigué al torrent de Carit, enfront del Jordà. 6 Els corbs li duien pa i carn al matí i al vespre, i bevia del torrent.\nElies, refugiat a Sarepta. Una viuda el manté miraculosament.— 7 Al cap d'un temps, el torrent s'assecà, ja que no plovia al país. 8 Llavors se li adreçà la paraula de Jahvè en aquests termes: 9 «Vés a Sarepta de Sidó i queda-t'hi. He manat a una viuda que et mantingui». 10 Ell se'n va anar a Sarepta. Quan va arribar a la porta de la població, hi havia una viuda que arreplegava llenya. La cridà i li va dir: «Per favor, porta'm un vaset d'aigua per beure». 11 Quan anava a portar-l'hi, la cridà des del darrera i li digué: «Porta'm també un tros de pa». 12 Ella respongué: «T'ho juro per la vida de Jahvè, el teu Déu: no tinc gens de pa. Només tinc un grapat de farina en un pot i una mica d'oli en una gerra. Estava arreplegant uns quants branquillons, i anava a preparar-ho per a mi i per al meu fill: després de menjar-nos-ho, ens morirem». 13 Però Elies li digué: «No tinguis por. Vés i fes tal com has dit. Però primer fes-me un panet d'aquesta farina i porta-me'l. Acabat, en faràs per a tu i per al teu fill. 14 Això diu Jahvè, Déu d'Israel: «El pot de farina no es buidarà ni la gerra d'oli disminuirà fins al dia que Jahvè enviï la pluja a la terra». 15 Ella se'n va anar i va fer tal com Elies li havia dit, i durant temps en van menjar ell i ella amb tota la seva família. 16 El pot de farina no es va buidar ni la gerra d'oli va disminuir, segons la paraula que Jahvè havia dit per mitjà d'Elies.\nElies ressuscita el fill de la viuda.— 17 Després d'això, el fill d'aquesta dona, mestressa de la casa, es posà malalt, i la malaltia era tan greu, que va expirar. 18 Ella digué a Elies: «Per què et fiques amb mi, home de Déu? ¿Es que has vingut a casa per recordar a Déu les meves —640→ faltes i per fer morir el meu fill?» 19 Ell li digué: «Dóna'm el teu fill». Ell el va prendre dels seus braços, el pujà a la cambra alta on vivia i el va ajeure al seu llit. 20 Després va invocar Jahvè: «Jahvè, Déu meu! ¿Fins aquesta viuda que m'acull heu afligit, fent morir el seu fill?» 21 Aleshores s'estirà tres vegades sobre l'infant i va invocar Jahvè: «Jahvè, Déu meu; que torni l'ànima d'aquest infant dintre d'ell!» 22 Jahvè va escoltar el crit d'Elies, i l'ànima de l'infant va tornar dintre d'ell, i va recobrar la vida. 23 Elies prengué l'infant, el va baixar de la cambra a la casa, el donà a la seva mare i li digué: «Mira, el teu fill és viu!» 24 La dona li respongué: «Ara conec que ets un home de Déu i que la paraula de Jahvè que anuncia la teva boca és veritat».\n18 El poble reconeix Jahvè. Fi de la secada.— 1 Va passar molt de temps, i l'any tercer la paraula de Jahvè s'adreçà a Elies en aquests termes: «Vés, presenta't a Acab, que vull donar pluja al país». 2 Elies se n'anà per presentar-se a Acab. La fam era molt gran a Samaria, 3 i Acab va cridar Abdies, el prefecte del palau. —Abdies era molt fidel a Jahvè, 4 tant, que, quan Jezabel exterminava els profetes de Jahvè, Abdies prengué cent profetes, els amagà de cinquanta en cinquanta en una cova i els alimentava amb pa i aigua—. 5 Acab li digué: «Vine, que resseguirem pel país totes les fonts i tots els rierols; potser trobarem herba i conservarem la vida dels cavalls i de les mules, i no perdrem una part del bestiar». 6 I es van repartir el país per resseguir-lo. Acab anà per un camí, i Abdies per un altre.\n7 Mentre Abdies feia camí, va trobar Elies. El va reconèixer, es prosternà de cara a terra i digué: «¿Ets de debò Elies, senyor meu?» 8 Ell li va respondre: «Jo mateix. Vés, digues al teu senyor que Elies és aquí». 9 Però l'altre digué: «Quin pecat he comès, que vulguis posar el teu servent a les mans d'Acab per fer-me morir? 10 Per la vida de Jahvè, el teu Déu, que no hi ha poble ni reialme on el meu senyor no hagi enviat a buscar-te, i si li diuen: «No és aquí», fa jurar al poble o al reialme —641→ que no t'han trobat. 11 ¿I ara tu em dius: «Vés, digues al teu senyor que Elies és aquí? 12 Quan m'hauré separat de tu, potser l'esperit de Jahvè et transportarà no sé on, jo aniré a fer-ho saber a Acab, no et trobarà i em matarà. Amb tot, el teu servent és fidel a Jahvè des de la seva joventut. 13 ¿És que no han fet saber al meu senyor el que vaig fer quan Jezabel matava els profetes de Jahvè? ¿Com vaig amagar cent profetes de Jahvè, de cinquanta en cinquanta, en una cova, i els alimentava amb pa i aigua? 14 I ara tu em dius: «Vés, digues al teu senyor que Elies és aquí». Em matarà!» 15 Elies li va respondre: «Per la vida de Jahvè-Sabaot, del qual sóc servent, et juro que avui em presentaré davant d'ell».\n16 Abdies anà a trobar Acab i li ho va fer saber. Acab anà a trobar Elies. 17 Així que Acab va veure Elies, li digué: «Ets ben bé el pertorbador d'Israel!» 18 Ell li respongué: «No sóc jo el pertorbador d'Israel, sinó tu i la casa del teu pare, per haver abandonat el manament de Jahvè i haver seguit els baals. 19 Però ara aplega tot Israel vora meu a la muntanya del Carmel, juntament amb els quatre-cents cinquanta profetes de Baal i els quatre-cents profetes d'Astarté que viuen de la manutenció de Jezabel».\n20 Acab va convocar tots els israelites i va aplegar els profetes a la muntanya del Carmel. 21 Elies s'acostà a tot el poble i digué: «¿Fins quan provareu d'anar saltant amb dues crosses? Si Jahvè és Déu, seguiu-lo; si ho és Baal, seguiu-lo». El poble no li respongué ni una paraula. 22 Llavors Elies digué al poble: «Jo sóc l'únic profeta de Jahvè que he quedat, mentre que els profetes de Baal són quatre-cents cinquanta. 23 Que ens donin dos vedells; que ells se'n triïn un, que el tallin a bocins i el posin sobre la llenya, però sense encendre el foc. Jo també prepararé l'altre vedell i el posaré sobre la llenya, sense encendre el foc. 24 Després vosaltres invoqueu el nom del vostre déu i jo invocaré el nom de Jahvè. El déu que respongui pel foc, és que és Déu». Tot el poble va respondre: «Ben dit».\n25 Elies digué als profetes de Baal: «Trieu-vos un dels —642→ vedells i prepareu-lo primer, que vosaltres sou més gent. Després invoqueu el nom del vostre déu, però no encengueu el foc». 26 Prengueren, doncs, un vedell, que ell els havia donat, el van preparar i van invocar el nom de Baal des del matí fins al migdia dient: «Baal, escolteu-nos!» Però no arribava cap veu ni cap resposta. I anaven saltant entorn de l'altar que havien fet. 27 Al migdia, Elies es burlava d'ells: «Crideu més fort, que és un déu de debò. Potser està capficat, o s'ha retirat en algun lloc, o està de viatge; potser dorm i es despertarà». 28 Ells cridaven tan fort com podien, i es feien incisions375 amb espases i llances fins a vessar sang, segons el seu costum. 29 Passat el migdia, es posaren a delirar fins a l'hora d'oferir l'oblació. Però no venia cap veu, ni cap resposta, ni cap signe d'atenció.\n30 Aleshores Elies digué a tot el poble: «Acosteu-vos!» Tot el poble es va acostar cap a ell. Llavors va refer l'altar de Jahvè que havia estat destruït. 31 Elies prengué dotze pedres, nombre de les tribus de Jacob, al qual havia estat adreçada la paraula de Jahvè quan li deia: «El teu nom serà Israel»; 32 amb les pedres va construir un altar dedicat al nom de Jahvè i féu entorn de l'altar un solc d'una cabuda de dues galledes. 33 Acabat, preparà la llenya, tallà el vedell, el posà sobre la llenya 34 i digué: «Ompliu quatre gerres d'aigua i vesseu-la sobre la víctima de l'holocaust i sobre la llenya». Així ho van fer. Després va dir: «Torneu-hi». Hi van tornar. Digué encara: «Una altra vegada». I ho van fer una tercera vegada, 35 tant, que l'aigua regalimava al voltant de l'altar i fins i tot el solc era ple d'aigua.\n36 A l'hora d'oferir l'oblació, el profeta Elies s'acostà i va dir: «Jahvè, Déu d'Abraham, d'Isaac i d'Israel, que es vegi avui que vós sou Déu a Israel, que jo sóc el vostre servent i que he fet totes aquestes coses per la vostra paraula. 37 Escolteu-me, Jahvè, escolteu-me perquè aquest poble reconegui que vós, Jahvè, sou Déu i que vós sou el qui convertiu el seu cor». 38 Aleshores va caure el foc de Jahvè, va consumir la víctima de l'holocaust, la llenya, les pedres i la terra, i va eixugar l'aigua que hi havia al solc. —643→ 39 Tot el poble, en veure-ho es van prosternar de cara a terra i digueren: «Jahvè és Déu, Jahvè és Déu!» 40 Elies els va dir: «Agafeu els profetes de Baal, que no se n'escapi ni un!» I els van agafar. Elies els féu baixar al torrent de Quison i allí els va degollar.\n41 Després Elies digué a Acab: «Menja i beu, que sento el so de grans pluges». 42 Acab va pujar per menjar i beure. Elies va pujar al cim del Carmel, s'inclinà a terra i posà la cara entre els genolls. 43 Digué al seu criat: «Puja, per favor, i guaita del cantó del mar». Va pujar, va guaitar i digué: «No hi ha res». Elies insistí: «Torna-hi, fins a set vegades». 44 A la setena vegada, el criat digué «Hi ha un nuvolet com el palmell de la mà d'un home que puja del mar». Aleshores Elies digué: «Vés i digues a Acab: «Enganxa els cavalls i baixa, que no t'aturi la pluja». 45 A poc a poc, el cel s'anà enfosquint de núvols, el vent creixia, i esclatà una gran pluja. Acab va pujar al carro i se'n va anar cap a Jezrael. 46 La mà de Jahvè s'apoderà d'Elies, s'arromangà la cintura, i va córrer davant d'Acab fins que arribà a Jezrael.\n19 Elies fuig a l'Horeb. Nova missió d'Elies.— 1 Acab va fer saber a Jezabel tot allò que Elies havia fet i com havia matat tots els profetes. 2 Aleshores Jezabel va enviar un missatger per dir a Elies: «Que els déus em facin tal cosa i tal altra, si demà en aquesta hora no he fet de tu com un d'ells!» 3 Elies va agafar por, i va fugir per salvar la vida. Va arribar a Beer-Sabé, que és a Judà, i va deixar allà el seu criat. 4 Ell se'n va anar desert endins, una jornada de camí, s'assegué sota una ginestera i demanà la mort així: «Ja n'hi ha prou, Jahvè; preneu-me la vida, que no sóc pas millor que els meus pares». 5 Es va ajeure i s'adormí sota aquella ginestera. Aleshores un àngel el tocà i li digué: «Aixeca't i menja». 6 Va guaitar, i va veure al seu capçal un pa cuit sobre pedres calentes i un càntir d'aigua. Va menjar i beure, i s'ajagué de nou. 7 L'àngel de Jahvè tornà una altra vegada, el tocà i li digué: «Aixeca't i menja, que encara et queda un llarg camí». 8 Es va alçar, va menjar i beure —644→ i, refet amb aquell aliment, va caminar quaranta dies i quaranta nits fins a la muntanya de Déu, l'Horeb.\n9 Allí va entrar en una cova i va passar-hi la nit. La paraula de Déu se li adreçà així: «Què fas aquí, Elies?» 10 Ell respongué: «Estic ple de zel per Jahvè, Déu dels exèrcits, perquè els israelites han abandonat la vostra aliança, han arrasat els vostres altars i han matat els vostres profetes. M'he quedat jo tot sol, i encara busquen de matar-me a mi». 11 Ell digué: «Surt i estigues dret dalt la muntanya davant de Jahvè». Aleshores Jahvè va passar. Davant de Jahvè venia un vent intens i impetuós que esberlava les muntanyes i esmicolava les roques; però Jahvè no venia en el vent. Després del vent, vingué un terratrèmol; però Jahvè no venia en el terratrèmol. 12 Després del terratrèmol, vingué un foc; però Jahvè no venia en el foc. I després del foc, vingué un vent suau, tranquil. 13 Elies, en sentir-lo, s'embolcallà la cara amb el mantell, va sortir i s'estigué a l'entrada de la cova. Aleshores li arribà una veu que li digué: «Què fas aquí, Elies?» 14 Ell respongué: «Estic ple de zel per Jahvè, Déu dels exèrcits, perquè els israelites han abandonat la vostra aliança, han arrasat els vostres altars i han matat a espasa els vostres profetes. M'he quedat jo tot sol, i encara busquen de matar-me a mi»376.\n15 Jahvè li digué: «Vés, torna-te'n pel mateix camí, cap al desert de Damasc. Així que hi arribis, ungeix Hazael com a rei dels arameus. 16 Després ungeix Jehú, fill de Namsí, com a rei d'Israel. Ungeix també Eliseu, fill de Safat, d'Abel-Mehulà, com a profeta en lloc teu. 17 El qui s'escapi de l'espasa d'Hazael, el farà morir Jehú; i el qui s'escapi de l'espasa de Jehú, el farà morir Eliseu. 18 Però em reservaré a Israel set mil homes: tots els genolls que no s'han doblegat davant de Baal i tots els llavis que no l'han besat»377.\nVocació d'Eliseu.— 19 Elies se'n va anar d'allí i trobà Eliseu, fill de Safat, que llaurava amb dotze parelles de bous, menant ell mateix la dotzena parella. Elies se li avançà i li tirà el mantell al damunt. 20 Eliseu deixà els bous, va córrer darrera Elies —645→ i li digué: «Vaig a besar el pare i la mare, i et segueixo». Ell li respongué: «Vés i torna, que ja veus què t'he fet». 21 Ell se'n tornà, prengué una parella de bous, els va degollar i amb els arnesos dels bous els va coure. Convidà la gent del poble, i van menjar. Després va seguir Elies i es posà al seu servei.\nGuerres amb els arameus\n20 Els arameus assetgen Samaria.— 1 Ben-Hadad, rei dels arameus, va aplegar tot el seu exèrcit: anaven amb ell trenta-dos reis, cavalls i carros. Va pujar, posà setge a Samaria i combatia contra la ciutat. 2 Va enviar missatgers a Acab, rei d'Israel, a la ciutat, 3 i li féu dir: «Això diu Ben-Hadad: «La teva plata i el teu or són meus; també les teves dones i els teus fills són meus». 4 El rei d'Israel respongué: «Tal com tu dius, rei, senyor meu, jo sóc teu, juntament amb tot allò que tinc».\n5 Els missatgers van tornar i digueren: «Això diu Ben-Hadad: «Si jo t'havia enviat a dir: «Em donaràs la teva plata i el teu or, les teves dones i els teus fills, 6 és que demà en aquesta hora t'enviaré els meus homes que escorcollaran la teva casa i les cases dels teus homes, prendran tot alió que els plagui i s'ho enduran».\n7 Llavors el rei d'Israel va convocar tots els ancians del país i digué: «Fixeu-vos quines males intencions té aquest home. Ha enviat a exigir-me les dones, els fills, la plata i l'or, a mi que no li refusava res». 8 Tots els ancians i tot el poble li digueren: «No l'escoltis de res, no hi consentis». 9 Ell, doncs, digué als missatgers de Ben-Hadad: «Digueu al rei, el meu senyor: «Faré tot allò que m'has fet dir la primera vegada; però aquesta altra cosa, no puc pas fer-la». Els missatgers se'n van anar i li referiren la resposta.\n10 Aleshores Ben-Hadad envià a dir-li: «Que els déus em facin tal cosa i tal altra, si la pols que quedarà de Samaria basta perquè en pugui prendre un grapat cadascun dels homes que em segueix». 11 El rei d'Israel respongué: —646→ «Digueu-li: «El qui s'està cenyint l'espasa, que no es gloriï com si ja se'n desfés». 12 Així que Ben-Hadad va sentir aquesta resposta —estava bevent amb els reis al campament—, manà als seus homes: «Aneu als vostres llocs!» I s'apostaren contra la ciutat.\nDesfeta dels arameus.— 13 Aleshores un profeta s'acostà a Acab, rei d'Israel, i li digué: «Això diu Jahvè: «Has vist aquesta gentada? Doncs, avui te la posaré a les mans, i sabràs que jo sóc Jahvè». 14 Acab preguntà: «Per mitjà de qui?» Ell digué: «Això diu Jahvè: «Per mitjà dels soldats dels prefectes dels districtes». Acab demanà: «Qui emprendrà el combat?» Ell digué: «Tu». 15 Llavors Acab féu el recompte dels homes dels prefectes dels districtes, i eren dos-cents trenta-dos. Després d'ells, féu el recompte de tot l'exèrcit, de tots els israelites, i eren set mil. 16 Van sortir cap a migdia, mentre Ben-Hadad bevia fins a embriagar-se al campament, amb els trenta-dos reis, aliats seus. 17 Els homes dels prefectes dels districtes van sortir primer. Ben-Hadad va enviar uns homes per a informar-se, i li notificaren: «Uns homes han sortit de Samaria». 18 Ell digué: «Si han sortit en so de pau, agafeu-los vius; si han sortit per combatre, agafeu-los també vius». 19 Ells, doncs, sortien de la ciutat: els soldats dels prefectes dels districtes, amb l'exèrcit darrera d'ells. 20 Cadascun atacava el qui tenia al seu davant. Els arameus van fugir, i Israel els perseguia. Ben-Hadad, rei dels arameus, s'escapà a cavall amb els qui menaven els carros de guerra. 21 El rei d'Israel va sortir, va atrapar els cavalls i els carros, i va derrotar els arameus. La derrota va ser gran.\n22 Llavors aquell profeta s'acostà al rei d'Israel i li digué: «Sigues valent i considera bé què has de fer, perquè d'aquí a un any el rei dels arameus t'atacarà».\n23 Els oficials del rei dels arameus li digueren: «El Déu d'ells és un Déu de les muntanyes; per això, han estat més forts que nosaltres. Combatem-los a la plana; segur que nosaltres serem més forts. 24 Fes això; destitueix tots els reis i posa prefectes en lloc seu. 25 Després procura't un —647→ exèrcit com el que vas perdre, amb els cavalls i els carros, i combatem-los a la plana; segur que serem més forts nosaltres». El rei va escoltar la seva proposta i ho féu així.\nNova derrota dels arameus.— 26 Al cap d'un any, Ben-Hadad cridà els arameus a les armes i pujà a Afec per combatre contra Israel. 27 Els israelites foren cridats a les armes i, proveïts de queviures, els sortiren a l'encontre. Els israelites van acampar enfront d'ells com dos ramadets de cabres, mentre que els arameus omplien el país. 28 Llavors l'home de Déu s'acostà al rei i li digué «Això diu Jahvè: «Ja que els arameus creuen que Jahvè és un Déu de les muntanyes i no de les valls, et posaré a les mans tota aquesta gentada, i sabreu que jo sóc Jahvè». 29 Van estar acampats els uns enfront dels altres durant set dies. El setè dia començà el combat, i els israelites van fer als arameus cent mil baixes d'infanteria en un sol dia. 30 Els restants van fugir a Afec, a la ciutat, però les muralles es van esfondrar sobre els vint-i-set mil homes que quedaven.\nAcab perdona a Ben-Hadad.— Ben-Hadad també va fugir, va entrar a la ciutat i es refugiava d'una cambra a l'altra. 31 Els seus servents li digueren: «Mira, nosaltres hem sentit dir que els reis d'Israel són uns reis compassius. Posem-nos sacs negres a la cintura i cordes al cap i anem a trobar el rei d'Israel; potser et perdonarà la vida». 32 Es van cenyir de sacs negres la cintura i de cordes el cap, anaren a trobar el rei d'Israel i li digueren: «El teu servent Ben-Hadad diu: «Perdona'm la vida, per favor». Ell respongué: «Encara és viu? És el meu germà!» 33 Els homes van prendre aquesta expressió com un bon presagi i l'agafaren per la paraula: «Ben-Hadad és el teu germà». Acab replicà: «Aneu, porteu-lo». Ben-Hadad anà a trobar-lo, i aquest el féu pujar al seu carro. 34 Ben-Hadad li digué: «Et tornaré les poblacions que el meu pare va prendre al teu pare, i podràs posar mercats a Damasc, com el meu pare en tenia a Samaria». «I jo —digué Acab— et deixaré lliure mitjançant un pacte». —648→ Féu, doncs, un pacte amb ell, i el deixà lliure.\nUn profeta desaprova la generositat d'Acab.— 35 Un home de Déu d'entre els profetes va dir al seu company per ordre de Jahvè: «Fereix-me!» Però ell s'hi va refusar. 36 Llavors aquell li digué: «Ja que no has obeït l'ordre de Jahvè, així que te'n vagis, un lleó et matarà». Ell se'n va anar, el va trobar un lleó i el va matar. 37 Després el profeta va trobar un altre home, i li digué: «Fereix-me!» L'home el va ferir. 38 Llavors el profeta va anar a esperar el rei pel camí, disfressat amb una bena als ulls. 39 Quan el rei passava, ell el cridà i li digué: «El teu servent es trobava enmig del combat, quan ha vingut un home, duent un presoner i m'ha dit: «Guarda aquest home. Si arriba a desaparèixer, la teva vida respondrà per la seva, o bé pagaràs un talent de plata». 40 Mentre el teu servent estava ocupat d'una banda a l'altra, aquell presoner ha desaparegut». El rei d'Israel li digué: «La teva sentència és clara. Tu mateix l'has pronunciada». 41 Tot seguit, aquell es va treure la bena dels ulls, i el rei d'Israel va reconèixer que era un dels profetes. 42 Aleshores li digué: «Això diu Jahvè: «Ja que t'has deixat escapar de les mans l'home que jo tenia destinat a l'extermini, la teva vida respondrà per la seva, i el teu poble pel seu». 43 El rei se'n va anar a casa seva irritat i consternat, i arribà a Samaria.\nElies denuncia un crim del Rei\n21 Nabot no vol cedir al rei la seva vinya. 1 Després d'aquests fets passà això: Nabot, el jezraelita, tenia una vinya a Jezrael, al costat del palau d'Acab, rei de Samaria. 2 Acab digué a Nabot: «Dóna'm la teva vinya, que em servirà de jardí, ja que està tocant al meu palau. Jo et donaré, a canvi, una vinya millor o, si ho prefereixes, et pagaré en diners el que val». 3 Nabot digué a Acab: «Déu me'n guard, de cedir l'heretat dels meus pares!»\n4 Acab tornà a casa seva irritat i consternat per la resposta de Nabot, el jezraelita: es va tirar al llit, girà la cara —649→ i no volia ni menjar. 5 La seva dona Jezabel hi va anar i li digué: «¿Per què estàs trist i no menges?» 6 Ell li respongué: «He parlat amb Nabot, el jezraelita, i li he dit: «Dóna'm la teva vinya per diners o, si ho prefereixes, te'n donaré una altra a canvi». Però ell m'ha dit: «No te la cediré». 7 Aleshores la seva dona Jezabel li digué: «Sí que fas bé de rei a Israel! Aixeca't, menja i estigues de bon humor, que jo et donaré la vinya de Nabot, el jezraelita».\nJezabel fa matar Nabot. 8 Aleshores va escriure unes cartes en nom d'Acab, les va segellar amb el segell reial i les va enviar als ancians i als dignataris que vivien amb Nabot a la seva ciutat. 9 Les cartes deien això: «Proclameu un dejuni i poseu Nabot al mig del poble. 10 Feu venir davant d'ell dos brètols que testifiquin així contra ell: «Has blasfemat contra Déu i contra el rei». Llavors traieu-lo fora i apedregueu-lo fins que mori».\n11 Els homes de la ciutat, els ancians i els dignataris que vivien a la seva ciutat, van fer tal com Jezabel els manava, segons deien les cartes que els havia enviat. 12 Proclamaren un dejuni i van posar Nabot al mig del poble. 13 Després van venir aquells dos brètols, es posaren davant d'ell i van testificar així contra Nabot, a la presència del poble: «Nabot ha blasfemat contra Déu i contra el rei». Llavors el van treure fora, l'apedregaren, i va morir. 14 Després van enviar a dir a Jezabel: «Nabot ha estat apedregat, i ha mort». 15 Així que Jezabel va sentir que Nabot havia estat apedregat i que havia mort, digué a Acab: «Au, pren possessió de la vinya que Nabot, el jezraelita, havia refusat de cedir-te a canvi de diners; Nabot ja no és viu, ha mort». 16 En sentir Acab que Nabot havia mort, baixà a la vinya del jezraelita, per prendre'n possessió.\nElies anuncia el càstig de Déu contra la casa d'Acab.— 17 La paraula de Jahvè s'adreçà a Elies, el tesbita, en aquests termes: 18 «Baixa a trobar Acab, rei d'Israel, a Samaria. És a la vinya de Nabot, on ha baixat a prendre'n possessió. 19 Digue-li: «Això diu Jahvè: —650→ «¿Després d'assassinar, encara vols posseir?» Digue-li també: «Això diu Jahvè: «Al lloc on els gossos han llepat la sang de Nabot, lleparan també la teva sang». 20 Acab digué a Elies: «M'has ben atrapat, enemic meu!» Ell respongué: «T'he atrapat, perquè t'has venut per fer el mal que ofèn els ulls de Jahvè. 21 Jo faré caure la desgràcia damunt teu, suprimiré tot rastre de la teva descendència i exterminaré d'Acab fins el qui orina a la paret, esclau i lliure, a Israel. 22 Faré que la teva casa acabi com la casa de Jeroboam, fill de Nabat, i com la casa de Baasà, fill d'Ahià, perquè m'has irritat i has fet pecar Israel. 23 També contra Jezabel ha parlat Jahvè. Els gossos es menjaran Jezabel al camp de Jezabel. 24 Aquell de la casa d'Acab que morí a la ciutat, se'l menjaran els gossos; el qui morí al camp, se'l menjaran els ocellots». 25 Ben cert, no hi hagué ningú que s'hagués venut com Acab per fer el mal que ofèn els ulls de Jahvè, perquè la seva dona Jezabel el seduïa. 26 Va obrar d'una manera totalment abominable, seguint els ídols, tal com havien fet els amorreus, que Jahvè va desposseir de davant els israelites.\nAcab es penedeix i Jahvè ajorna el càstig.— 27 Quan Acab va sentir aquestes paraules, s'esquinçà els vestits, es cobrí amb un sac negre, dejunà, dormia vestit amb aquest sac i caminava a pas lent. 28 La paraula de Jahvè s'adreçà a Elies, el tesbita, en aquests termes: 29 «¿Has vist com Acab s'ha humiliat davant meu? Ja que s'ha humiliat davant meu, no faré venir aquesta desgràcia en vida seva; la faré venir en temps del seu fill».\nNova guerra amb els arameus\n22 Acab proposa la reconquesta de Ramot-Galaad.— 1378Van passar tres anys sense cap guerra entre els arameus i Israel. 2 L'any tercer, Josafat, rei de Judà, va baixar a trobar el rei d'Israel. 3 El rei d'Israel digué als seus homes: «¿Sabeu que Ramot-Galaad és nostra, i nosaltres ens estem aquí parats, en lloc d'arrencar-la de —651→ les mans del rei d'Aram?» 4 I digué a Josafat: «¿No vindries amb mi a combatre a Ramot-Galaad?» Josafat contestà al rei d'Israel: «Jo sóc com tu, el meu poble és com el teu poble, i els meus cavalls, com els teus».\nEls falsos profetes encoratgen el projecte del rei.— Josafat digué al rei d'Israel: «Et demano que consultis la paraula de Jahvè». 6 El rei d'Israel va aplegar els profetes, en nombre d'uns quatre-cents, i els digué: «¿Haig d'anar a combatre contra Ramot-Galaad o me n'haig d'abstenir?» Ells respongueren: «Puja-hi, que el Senyor la posarà a les mans del rei». 7 Josafat preguntà: «¿No hi ha aquí cap més profeta de Jahvè per consultar-lo?» 8 El rei d'Israel digué a Josafat: «Encara hi ha un home pel qual podríem consultar Jahvè, però no m'agrada, perquè no em profetitza res de bo, sinó desgràcies; és Miquees379, fill de Jemlà». Josafat li digué: «No parlis així, rei!»\n9 El rei d'Israel cridà un eunuc i li va dir: «De pressa, fes venir Miquees, fill de Jemlà». 10 El rei d'Israel i Josafat, rei de Judà, seien cada un al seu tron, amb els vestits reials, a l'era, a l'entrada de la porta de Samaria, i tots els profetes profetitzaven davant d'ells. 11 Sedequies, fill de Canaanà, s'havia fet uns corns de ferro i deia: «Això diu Jahvè: «Amb uns corns com aquests, envestiràs els arameus fins que no en quedi rastre». 12 I tots els profetes profetitzaven igualment: «Puja a Ramot-Galaad; serà una campanya victoriosa; Jahvè posarà la ciutat a les mans del rei».\nMiquees profetitza la derrota i la mort del rei.— 13 El missatger que havia anat a cridar Miquees, li digué «Mira, els oracles dels profetes són unànimement favorables al rei. Que el teu oracle sigui com els d'ells; anuncia la victòria». 14 Però Miquees digué: «Et juro per la vida de Jahvè, que li diré el que Jahvè em digui». 15 Arribà davant del rei, i aquest li preguntà: «Miquees, ¿hem d'anar a combatre contra Ramot-Galaad o ens n'hem d'abstenir?» Ell li respongué: «Puja-hi, que serà una campanya victoriosa; Jahvè posarà la ciutat a les mans del rei». 16 Però el rei li digué —652→ «¿Quantes vegades t'hauré de conjurar que no em diguis més que la veritat en nom de Jahvè?» 17 Aleshores va dir: «Veig tot Israel dispersat per les muntanyes, com un ramat d'ovelles sense pastor.\nI Jahvè diu: «No tenen amo; que cadascú se'n torni en pau a casa seva».\n18 El rei d'Israel digué llavors a Josafat: «¿No t'he dit que no em profetitza res de bo, sinó desgràcies?» 19 Miquees replicà: «Escolta, doncs, la paraula de Jahvè: He vist Jahvè assegut al seu tron, i tot l'exèrcit del cel l'assistia a dreta i a esquerra. 20 Jahvè ha dit: «Qui seduirà Acab perquè caigui a Ramot-Galaad?» L'un responia d'una manera i l'altre d'una altra. 21 Aleshores un esperit ha sortit, s'ha posat davant Jahvè i ha dit: «Jo el seduiré». Jahvè li ha preguntat: «Com ho faràs?» 22 Ell ha dit: «Em faré esperit de mentida a la boca de tots els seus profetes». Jahvè ha dit: «El seduiràs; obtindràs el que et proposes. Vés i fes-ho així». 23 Jahvè, doncs, ha posat un esperit de mentida a la boca de tots aquests profetes teus, perquè Jahvè ha decretat contra tu la desgràcia».\n24 Aleshores Sedequies, fill de Canaanà, va donar una bufetada a Miquees dient-fi: «¿Així l'esperit de Jahvè ha sortit de mi per parlar-te a tu?» 25 Miquees respongué: «Ja ho veuràs el dia que aniràs de cambra en cambra per amagar-te». 26 El rei d'Israel va manar: «Agafa Miquees, porta'l a Amon, el governador de la ciutat, i a Joàs, el fill del rei, 27 i digue'ls: «Això diu el rei: «Fiqueu aquest a la presó i tingueu-lo a pa i aigua, fins que jo torni en pau». 28 Miquees replicà: «Si tornes en pau, és que Jahvè no ha parlat per mi». I afegí: «Escolteu-ho, tots els pobles».\nMort d'Acab a Ramot-Galaad.— 29 El rei d'Israel i Josafat, rei de Judà, pujaren a Ramot-Galaad. 30 El rei d'Israel digué a Josafat: «Jo em disfressaré i aniré així al combat; però tu posa't els teus vestits». El rei d'Israel es va disfressar i anà al combat. 31 El rei dels arameus havia manat als capitans dels seus trenta-dos carros: «No ataqueu petit ni gran, sinó només el rei d'Israel». 32 Quan —653→ els capitans dels carros van veure Josafat, es van pensar que no podia ser sinó el rei d'Israel, i es van girar contra ell per atacar-lo. Però Josafat es posà a cridar. 33 En veure els capitans dels carros que no era el rei d'Israel, van deixar de perseguir-lo.\n34 Però algú que disparà l'arc sense apuntar va ferir el rei d'Israel entre les juntures de la cuirassa. Acab digué al seu cotxer: «Gira i fes-me sortir del camp de batalla, que estic ferit!»\n35 Però la batalla es va endurir aquell dia, i el rei resistia dret en el carro davant els arameus; però al vespre va morir. La sang de la ferida s'havia escorregut dins el carro. 36 A la posta del sol, un crit va córrer pel campament: «Cadascú al seu poble, cadascú al seu país: 37 el rei és mort!» Van anar a Samaria i allí van enterrar el rei. 38 Van rentar el carro a l'estany de Samaria, els gossos van llepar la seva sang i les prostitutes s'hi banyaren, segons la paraula que Jahvè havia dit.\nEls dos regnes després d'Acab\nConclusió del regnat d'Acab.— 39 La resta dels fets d'Acab, tots els seus fets, el palau d'ivori que va construir i totes les ciutats que va fortificar, tot consta al llibre de la Crònica dels reis d'Israel. 40 Acab reposà amb els seus pares, i en lloc d'ell regnà el seu fill Ocozies.\nJosafat, rei de Judà.— 41380Josafat, fill d'Asà, fou rei de Judà l'any quart d'Acab, rei d'Israel. 42 Josafat tenia trenta-cinc anys quan fou rei, i regnà vint-i-cinc anys a Jerusalem. La seva mare es deia Azubà, i era filla de Selahí. 43 Va imitar enterament la conducta del seu pare Asà, sense decantar-se'n i fent el bé que aproven els ulls de Jahvè. 44 Només que els llocs alts no foren suprimits, el poble encara oferia sacrificis i cremava encens als llocs alts. 45 Josafat va viure en pau amb el rei d'Israel.\n46 La resta dels fets de Josafat, les seves proeses i els seus combats, tot consta al llibre de la Crònica dels reis de Judà. 47 Va extirpar els qui encara es dedicaven a la —654→ prostitució sagrada, que havien quedat del temps del seu pare Asà.\n48 A Edom, no hi havia rei; un governador feia de rei. 49 Josafat havia fet fer una flota de Tarsís per anar a Ofir a buscar or, però no hi va anar, perquè els vaixells es van estavellar a Asion-Gàber. 50 Llavors Ocozies, fill d'Acab, digué a Josafat: «Que els meus homes vagin amb els teus en els vaixells». Però Josafat no ho va voler.\n51 Josafat reposà amb els seus pares i fou enterrat amb ells a la ciutat del seu pare David. En lloc d'ell regnà el seu fill Joram.\nOcozies, rei d'Israel.— 52 Ocozies, fill d'Acab, fou rei d'Israel a Samaria, l'any disset de Josafat, rei de Judà, i regnà dos anys a Israel. 53 Féu el mal que ofèn els ulls de Jahvè, va imitar la conducta del seu pare i de la seva mare, i la de Jeroboam, fill de Nabat, que havia fet pecar Israel. 54 Adorava Baal i es prosternava davant d'ell, irritava Jahvè, Déu d'Israel, seguint tot el que havia fet el seu pare.